luciamuresan | Steem\nSTM6TrSTg7NR85PHWa3b7xD7hkAy54fs9xXSFgws1mQ8eVVeeftAM 1 25%\n@luciamuresan votes for:\nthemilkymark transfer 0.001 STEEM to luciamuresan Please REMOVE your witness vote from the downvote freek @themarkymark, he doesn't deserve to be in the top 20 witnesses! You have 24 HOURS from now to act, otherwise you will be DOWNVOTED! (Just let you know how you feel when you received downvotes) Link to remove the witness vote: https://beta.steemconnect.com/sign/account-witness-vote?witness=themarkymark&approve=0 For reasons to remove the vote, please check out this post: https://busy.org/@fuk.themarkymark/fuck-themarkymark 2020-02-11T17:49:57+00:00\nluciamuresan withdraw 0.000 SP as 0 STEEM (show details)\nluciamuresan withdraw 0.880 SP as 0.874 STEEM (show details)\nluciamuresan withdraw 0.880 SP as 0.873 STEEM (show details)\nluciamuresan withdraw 0.880 SP as 0.872 STEEM (show details)\nluciamuresan withdraw 0.880 SP as 0.871 STEEM (show details)\ndtube transfer 0.001 STEEM to luciamuresan DTube Coin Round #1 is live! Visit https://token.d.tube for more information Sep 20\nsteemitboard replied to @luciamuresan/photos-of-my-lovely-family Sep 8\nluciamuresan withdraw 0.880 SP as 0.870 STEEM (show details)\ndtube transfer 0.001 STEEM to luciamuresan Final call to claim your DTube account! It takes only 5 minutes. Go now to https://d.tube Sep 3\nluciamuresan withdraw 11.435 SP from vesting (show details)\nluciamuresan transfer 72.132 STEEM to bittrex 0b16ecaf29b74712b26 Aug 21 '19\nluciamuresan withdraw 72.994 SP as 72.132 STEEM (show details)\nluciamuresan transfer 144.362 STEEM to bittrex 0b16ecaf29b74712b26 Jul 28 '19\nluciamuresan withdraw 72.994 SP as 72.101 STEEM (show details)\nluciamuresan claim reward: 0.003 SP Jul 27 '19\nluciamuresan curation reward: 0.001 SP for @jjprac/lekniny Jul 27 '19\nluciamuresan curation reward: 0.001 SP for @zainejj/guide-on-how-to-cas… Jul 27 '19\nluciamuresan curation reward: 0.001 SP for @mrfoot/pedogate-update-from… Jul 27 '19\nluciamuresan claim reward: 0.002 SP Jul 27 '19\nluciamuresan curation reward: 0.002 SP for @yakovsevsk/edc-blockhain-do… Jul 27 '19\nluciamuresan curation reward: 0.003 SP for @zua-khan/the-fifa-beach-soc… Jul 27 '19\nluciamuresan claim reward: 0.003 SP Jul 26 '19\nluciamuresan curation reward: 0.002 SP for @simaroy/5exug-value-of-game… Jul 26 '19\nluciamuresan curation reward: 0.001 SP for @pacolimited/hodl-your-beta-… Jul 26 '19\nluciamuresan claim reward: 0.006 SP Jul 25 '19\nluciamuresan curation reward: 0.001 SP for @pascale/beautiful-mess-and-… Jul 25 '19\nluciamuresan curation reward: 0.001 SP for @artopium/art-word-of-the-da… Jul 25 '19\nluciamuresan curation reward: 0.003 SP for @andreiradu/azi-am-pregatit-… Jul 25 '19\nluciamuresan curation reward: 0.001 SP for @goaltarget/close-shot-on-lo… Jul 25 '19\nluciamuresan claim reward: 0.011 SP Jul 25 '19\nluciamuresan curation reward: 0.004 SP for @pouchon/i-like-bitcoin-not-… Jul 25 '19\nluciamuresan curation reward: 0.001 SP for @thejollyroger/the-thejollyr… Jul 25 '19\nluciamuresan curation reward: 0.001 SP for @artturtle/the-artturtle-dai… Jul 25 '19\nluciamuresan curation reward: 0.001 SP for @oendertuerk/steemit-united-… Jul 25 '19\nluciamuresan curation reward: 0.001 SP for @yanirauseche/lef1o2b5t Jul 25 '19\nluciamuresan curation reward: 0.002 SP for @artopium/music-word-of-the-… Jul 25 '19\nluciamuresan curation reward: 0.001 SP for @pele23/sportstalk-social-an… Jul 25 '19\nluciamuresan claim reward: 0.007 SP Jul 25 '19\nluciamuresan curation reward: 0.002 SP for @dreadnut/berlin-city-the-ar… Jul 25 '19\nluciamuresan curation reward: 0.001 SP for @brittuf/guess-the-balance-w… Jul 25 '19\nluciamuresan curation reward: 0.001 SP for @endless.drugs/thanks-to-you Jul 25 '19\nluciamuresan curation reward: 0.003 SP for @andreiradu/andreiradu-15634… Jul 25 '19\nluciamuresan claim reward: 0.003 SP Jul 25 '19\nluciamuresan curation reward: 0.001 SP for @albanna/kerajinan-tangan-da… Jul 25 '19\nluciamuresan curation reward: 0.002 SP for @borepstein/21-april-2015-ta… Jul 24 '19\nluciamuresan claim reward: 0.010 SP Jul 24 '19\nluciamuresan curation reward: 0.002 SP for @artopium/art-word-of-the-da… Jul 24 '19\nluciamuresan curation reward: 0.003 SP for @alexin/48msf5-tobol-river-f… Jul 24 '19\nluciamuresan curation reward: 0.003 SP for @alexin/3dtaju-tobol-river-f… Jul 24 '19\nluciamuresan curation reward: 0.001 SP for @cwow2/actifit-cwow2-2019071… Jul 24 '19\nluciamuresan curation reward: 0.001 SP for @andreiradu/57q7ue-lacul-mog… Jul 24 '19\nluciamuresan claim reward: 0.006 SP Jul 24 '19\nluciamuresan curation reward: 0.004 SP for @aibolit66/bee-on-chamomile Jul 24 '19\nluciamuresan curation reward: 0.002 SP for @thejollyroger/the-thejollyr… Jul 24 '19\nluciamuresan claim reward: 0.003 SP Jul 24 '19\nluciamuresan curation reward: 0.003 SP for @albanna/cahaya-matahari-ter… Jul 24 '19\nluciamuresan claim reward: 0.005 SP Jul 24 '19\nluciamuresan curation reward: 0.001 SP for @astrizak/transplanting-tree… Jul 23 '19\nluciamuresan curation reward: 0.002 SP for @zainejj/cryptoearn-x-celsiu… Jul 23 '19\nluciamuresan curation reward: 0.001 SP for @alexin/2pbvgl-tobol-river-f… Jul 23 '19\nluciamuresan curation reward: 0.001 SP for @jackramsey/blogging-for-beg… Jul 23 '19\nluciamuresan claim reward: 0.007 SP Jul 23 '19\nluciamuresan curation reward: 0.001 SP for @zeleiracordero/universityvs… Jul 23 '19\nluciamuresan curation reward: 0.001 SP for @romeskie/pancit-canton-or-s… Jul 23 '19\nluciamuresan curation reward: 0.001 SP for @ashokcan143/re--memestagram… Jul 23 '19\nluciamuresan curation reward: 0.004 SP for @artturtle/the-artturtle-dai… Jul 23 '19\nluciamuresan curation reward: 0.002 SP for @arabisouri/emboldened-by-it… Jul 23 '19\nluciamuresan curation reward: 0.003 SP for @yellowmode/mono-skyskrapere Jul 23 '19\nluciamuresan curation reward: 0.001 SP for @participant/i-ll-send-1-who… Jul 23 '19\nluciamuresan curation reward: 0.001 SP for @ressel/sparrow-leading-opti… Jul 23 '19\nluciamuresan claim reward: 0.002 SP Jul 23 '19\nluciamuresan curation reward: 0.001 SP for @adityajainxds/day-51-free-u… Jul 23 '19\nluciamuresan curation reward: 0.001 SP for @imagen/actifit-imagen-20190… Jul 23 '19\nluciamuresan claim reward: 0.001 SP Jul 23 '19\nluciamuresan curation reward: 0.001 SP for @chrismadcboy2016/xxjqz-my-b… Jul 23 '19\nluciamuresan claim reward: 0.006 SP Jul 22 '19\nluciamuresan curation reward: 0.001 SP for @artopium/art-word-of-the-da… Jul 22 '19\nluciamuresan curation reward: 0.002 SP for @onealfa.sports/algerian-tri… Jul 22 '19\nluciamuresan curation reward: 0.002 SP for @milaoz/5jmt2f-green-branche… Jul 22 '19\nluciamuresan upvote @therealwolf/why-you-should-consider-steem-as-bloc… Jul 22 '19\nluciamuresan curation reward: 0.001 SP for @artturtle/the-artturtle-dai… Jul 22 '19\nluciamuresan claim reward: 0.003 SP Jul 22 '19\nluciamuresan curation reward: 0.001 SP for @iftekhar/my-laboratory-acti… Jul 22 '19\nluciamuresan curation reward: 0.002 SP for @steemsell/4w6dru Jul 22 '19\nluciamuresan claim reward: 0.004 SP Jul 22 '19\nluciamuresan curation reward: 0.002 SP for @ashokcan143/re--memestagram… Jul 22 '19\nluciamuresan curation reward: 0.001 SP for @astrizak/4ykwc9-wild-raspbe… Jul 22 '19\nluciamuresan curation reward: 0.001 SP for @atongis/unscramble-the-lett… Jul 21 '19\nluciamuresan claim reward: 0.010 SP Jul 21 '19\nluciamuresan curation reward: 0.003 SP for @arthur.grafo/little-cherine… Jul 21 '19\nluciamuresan curation reward: 0.001 SP for @icedrum/earth-and-space-new… Jul 21 '19\nluciamuresan curation reward: 0.002 SP for @bhattg/actifit-bhattg-20190… Jul 21 '19\nluciamuresan curation reward: 0.003 SP for @arthur.grafo4/little-cherin… Jul 21 '19\nluciamuresan curation reward: 0.001 SP for @carbodexkim/auditchain-read… Jul 21 '19\nluciamuresan claim reward: 0.014 SP Jul 21 '19\nluciamuresan curation reward: 0.001 SP for @imealien/black-and-white-su… Jul 21 '19\nluciamuresan curation reward: 0.001 SP for @joancabz/homemade-green-man… Jul 21 '19\nluciamuresan curation reward: 0.005 SP for @zua-khan/zua-khan-collectio… Jul 21 '19\nluciamuresan curation reward: 0.001 SP for @syedumair/kallis-and-knight… Jul 21 '19\nluciamuresan curation reward: 0.004 SP for @kgakakillerg/alpha-kw-8-app… Jul 21 '19\nluciamuresan curation reward: 0.001 SP for @xoxoone9/easy-art-day-and-n… Jul 21 '19\nluciamuresan curation reward: 0.001 SP for @kgakakillerg/3f0a58f2ffg Jul 21 '19\nluciamuresan claim reward: 0.001 SP Jul 21 '19\nluciamuresan withdraw 72.994 SP as 72.070 STEEM (show details)\nluciamuresan curation reward: 0.001 SP for @purepinay/on-sale-frozen-pi… Jul 21 '19\nluciamuresan upvote @artturtle/the-artturtle-daily-report-for-july-18-… Jul 21 '19\nluciamuresan upvote @artopium/art-word-of-the-day-tenon-saw Jul 21 '19\nluciamuresan upvote @thejollyroger/the-thejollyroger-daily-report-for-… Jul 21 '19\nluciamuresan upvote @jjprac/lekniny Jul 21 '19\nluciamuresan claim reward: 0.011 SP Jul 20 '19\nluciamuresan curation reward: 0.001 SP for @artopium/art-word-of-the-da… Jul 20 '19\nluciamuresan upvote @mrfoot/pedogate-update-from-the-offices-of-the-un… Jul 20 '19\nluciamuresan upvote @zainejj/guide-on-how-to-cash-out-cryptocurrency-t… Jul 20 '19\nluciamuresan curation reward: 0.001 SP for @krakonos/sobectvim-k-prospe… Jul 20 '19\nluciamuresan curation reward: 0.004 SP for @majes/sec-ben-carson-on-aff… Jul 20 '19\nluciamuresan curation reward: 0.004 SP for @yanirauseche/nd9hlc2lvpx Jul 20 '19\nluciamuresan curation reward: 0.001 SP for @bitcoinflood/steemace-good-… Jul 20 '19\nluciamuresan upvote @oendertuerk/steemit-united-report-23-earn-free-pa… Jul 20 '19\nluciamuresan upvote @artopium/music-word-of-the-day-piston-valve Jul 20 '19\nluciamuresan claim reward: 0.001 SP Jul 20 '19\nluciamuresan upvote @yakovsevsk/edc-blockhain-dostupnyi-i-vygodnyi-mai… Jul 20 '19\nluciamuresan upvote @careassaktart/careassaktart-1563538208896-careass… Jul 20 '19\nluciamuresan curation reward: 0.001 SP for @artturtle/the-artturtle-dai… Jul 20 '19\nluciamuresan claim reward: 0.005 SP Jul 20 '19\nluciamuresan curation reward: 0.001 SP for @gulia.peito/ship-lofoten-an… Jul 20 '19\nluciamuresan curation reward: 0.003 SP for @arabisouri/can-iran-sink-a-… Jul 20 '19\nluciamuresan curation reward: 0.001 SP for @purepinay/at-the-moment-mak… Jul 20 '19\nluciamuresan upvote @dreadnut/berlin-city-the-art-of-urban-streets-256 Jul 20 '19\nluciamuresan upvote @pacolimited/hodl-your-beta-packs-while-you-can-be… Jul 20 '19\nluciamuresan upvote @milaoz/two-sisters-part-2 Jul 20 '19\nluciamuresan claim reward: 0.002 SP Jul 20 '19\nluciamuresan upvote @zua-khan/the-fifa-beach-soccer-soccer-cup-will-be… Jul 20 '19\nluciamuresan curation reward: 0.002 SP for @phabulu/if-cryptocurrencies… Jul 20 '19\nluciamuresan upvote @simaroy/5exug-value-of-games-and-sports Jul 20 '19\nluciamuresan claim reward: 0.017 SP Jul 20 '19\nluciamuresan upvote @artturtle/the-artturtle-daily-report-for-july-17-… Jul 20 '19\nluciamuresan upvote @artopium/art-word-of-the-day-esparto Jul 20 '19\nluciamuresan curation reward: 0.001 SP for @angelusnoctum/07-12-2019-bi… Jul 19 '19\nluciamuresan curation reward: 0.002 SP for @millionfist/-2019712-156296… Jul 19 '19\nluciamuresan curation reward: 0.002 SP for @sharpshot/actifit-sharpshot… Jul 19 '19\nluciamuresan curation reward: 0.004 SP for @arthur.grafo/little-cherine… Jul 19 '19\nluciamuresan curation reward: 0.001 SP for @majes/what-the-jeffrey-epst… Jul 19 '19\nluciamuresan curation reward: 0.002 SP for @jjprac/fotka-z-konvoje-phot… Jul 19 '19\nluciamuresan curation reward: 0.003 SP for @cwow2/actifit-cwow2-2019071… Jul 19 '19\nluciamuresan upvote @thejollyroger/the-thejollyroger-daily-report-for-… Jul 19 '19\nluciamuresan upvote @akkasa741/i-need-this-motorcycle Jul 19 '19\nluciamuresan upvote @aibolit66/bee-on-chamomile Jul 19 '19\nluciamuresan curation reward: 0.001 SP for @goaltarget/close-shot-on-be… Jul 19 '19\nluciamuresan claim reward: 0.007 SP Jul 19 '19\nluciamuresan curation reward: 0.001 SP for @thejollyroger/the-thejollyr… Jul 19 '19\nluciamuresan curation reward: 0.002 SP for @artturtle/the-artturtle-dai… Jul 19 '19\nluciamuresan curation reward: 0.001 SP for @oendertuerk/my-watched-seri… Jul 19 '19\nluciamuresan curation reward: 0.003 SP for @artopium/music-word-of-the-… Jul 19 '19\nluciamuresan upvote @r351574nc3/garden-gallery-at-los-angeles-museum-o… Jul 19 '19\nluciamuresan upvote @pascale/beautiful-mess-and-routines Jul 19 '19\nluciamuresan upvote @steeminer4up/tener-acceso-a-una-billetera-de-terc… Jul 19 '19\nluciamuresan claim reward: 0.005 SP Jul 19 '19\nluciamuresan curation reward: 0.001 SP for @ashokcan143/re--memestagram… Jul 19 '19\nluciamuresan curation reward: 0.004 SP for @dreadnut/berlin-city-the-ar… Jul 19 '19\nluciamuresan upvote @andreiradu/azi-am-pregatit-masa-cu-bunatati Jul 19 '19\nluciamuresan upvote @ano123/get-free-crypto-while-managing-all-of-your… Jul 19 '19\nluciamuresan upvote @steemsell/4w6dru Jul 19 '19\nluciamuresan curation reward: 0.002 SP for @samirneupane/samirneupane-1… Jul 19 '19\nluciamuresan upvote @brittuf/guess-the-balance-win-a-free-tron-airdrop… Jul 19 '19\nluciamuresan upvote @milaoz/5jmt2f-green-branches Jul 19 '19\nluciamuresan upvote @romeskie/pancit-canton-or-success-at-last Jul 19 '19\nluciamuresan curation reward: 0.002 SP for @imagen/actifit-imagen-20190… Jul 19 '19\nluciamuresan curation reward: 0.001 SP for @abitcoinskeptic/saving-10-a… Jul 19 '19\nluciamuresan claim reward: 0.015 SP Jul 18 '19\nluciamuresan curation reward: 0.001 SP for @kcgm/park-circus-glasgow Jul 18 '19\nluciamuresan curation reward: 0.002 SP for @adelepazani/my-entry-for-lm… Jul 18 '19\nluciamuresan upvote @goaltarget/close-shot-on-lovely-flower-1j6t7hdg Jul 18 '19\nluciamuresan upvote @pouchon/i-like-bitcoin-not-facebook-libra-house-r… Jul 18 '19\nluciamuresan curation reward: 0.001 SP for @artopium/art-word-of-the-da… Jul 18 '19\nluciamuresan curation reward: 0.001 SP for @pele23/dylan-teuns-what-an-… Jul 18 '19\nluciamuresan curation reward: 0.004 SP for @sallybeth23/a-magical-hindu… Jul 18 '19\nluciamuresan curation reward: 0.001 SP for @hitechcrypto/live-this-mome… Jul 18 '19\nluciamuresan curation reward: 0.004 SP for @gamezine/motogp-19-touching… Jul 18 '19\nluciamuresan upvote @artturtle/the-artturtle-daily-report-for-july-16-… Jul 18 '19\nluciamuresan upvote @yanirauseche/lef1o2b5t Jul 18 '19\nluciamuresan curation reward: 0.001 SP for @thejollyroger/the-thejollyr… Jul 18 '19\nluciamuresan claim reward: 0.011 SP Jul 18 '19\nluciamuresan curation reward: 0.002 SP for @sergeyklimenok/zooomex-a-ne… Jul 18 '19\nluciamuresan curation reward: 0.001 SP for @xoxoone9/watercolor-art-how… Jul 18 '19\nluciamuresan upvote @pele23/sportstalk-social-another-update-growing-s… Jul 18 '19\nluciamuresan upvote @endless.drugs/thanks-to-you Jul 18 '19\nluciamuresan curation reward: 0.001 SP for @artturtle/the-artturtle-dai… Jul 18 '19\nsmartsteem transfer 0.191 STEEM to luciamuresan #3cVcLPpCVgYZ6AiSWZCJf39ztaoisaUiZBRPu1sA3d6Adf4Frd76m8BS5ycgvi8tfvWyAgWu8fqKRy2j8Yj7iKCrCGKgNoEUR4EQcZ1L1xBfdky899FCy2eZzLUE58Kz93eS9ZwkGRiDj4Ckfvcvot5uvd5vQ5a92X9hE5KQDc9n81q9rgdLpuAtXqLUN4M1bma Jul 18 '19\nluciamuresan curation reward: 0.001 SP for @majes/33-crucial-questions-… Jul 18 '19\nluciamuresan curation reward: 0.005 SP for @kuku12170/what-if-columbus-… Jul 18 '19\nluciamuresan upvote @andreiradu/andreiradu-1563420380300-ne-distram- Jul 18 '19\nluciamuresan curation reward: 0.001 SP for @dreadnut/berlin-city-the-ar… Jul 18 '19\nluciamuresan upvote @andreiradu/57q7ue-lacul-mogosoaia Jul 18 '19\nluciamuresan claim reward: 0.002 SP Jul 18 '19\nluciamuresan curation reward: 0.002 SP for @zua-khan/children-photograp… Jul 18 '19\nluciamuresan claim reward: 0.009 SP Jul 18 '19\nluciamuresan curation reward: 0.004 SP for @alexin/tobol-river-fishing-… Jul 18 '19\nluciamuresan curation reward: 0.002 SP for @adityajainxds/day-46-free-u… Jul 18 '19\nluciamuresan curation reward: 0.003 SP for @fuentesjo3006/mlb-daily-pic… Jul 18 '19\nluciamuresan upvote @artturtle/the-artturtle-daily-report-for-july-15-… Jul 18 '19\nluciamuresan upvote @artopium/art-word-of-the-day-modeling Jul 18 '19\nluciamuresan upvote @borepstein/21-april-2015-tank-on-top-of-a-tower Jul 18 '19\nluciamuresan upvote @albanna/kerajinan-tangan-daun-sirih-dihias-sangat… Jul 18 '19\nluciamuresan claim reward: 0.003 SP Jul 18 '19\nluciamuresan curation reward: 0.003 SP for @bitcoinflood/the-daily-ques… Jul 17 '19\nluciamuresan upvote @cwow2/actifit-cwow2-20190717t193008347z Jul 17 '19\nluciamuresan upvote @alexin/48msf5-tobol-river-fishing-4 Jul 17 '19\nluciamuresan upvote @alexin/3dtaju-tobol-river-fishing-3 Jul 17 '19\nluciamuresan claim reward: 0.012 SP Jul 17 '19\nluciamuresan curation reward: 0.001 SP for @chainclash/chain-clash-gott… Jul 17 '19\nluciamuresan upvote @jackramsey/blogging-for-begginers-102 Jul 17 '19\nluciamuresan upvote @nascimentoab/ola-steempeak Jul 17 '19\nluciamuresan curation reward: 0.001 SP for @oendertuerk/my-watched-seri… Jul 17 '19\nluciamuresan curation reward: 0.001 SP for @jdbry/8ztrf-verse-of-the-da… Jul 17 '19\nluciamuresan curation reward: 0.006 SP for @almi/wednesday-walk-around-… Jul 17 '19\nluciamuresan curation reward: 0.001 SP for @amryksr/neymar-ingin-kembal… Jul 17 '19\nluciamuresan curation reward: 0.002 SP for @jaynie/jaynie-1562752836251… Jul 17 '19\nluciamuresan claim reward: 0.006 SP Jul 17 '19\nluciamuresan curation reward: 0.002 SP for @brittuf/it-s-a-new-week-wit… Jul 17 '19\nluciamuresan upvote @dreadnut/berlin-city-the-art-of-urban-streets-254 Jul 17 '19\nluciamuresan upvote @arabisouri/emboldened-by-its-sponsors-al-qaeda-ma… Jul 17 '19\nluciamuresan upvote @astrizak/transplanting-trees-with-the-excavator Jul 17 '19\nluciamuresan curation reward: 0.003 SP for @srijana-gurung/argentina-vs… Jul 17 '19\nluciamuresan curation reward: 0.001 SP for @ashokcan143/re--memestagram… Jul 17 '19\nluciamuresan upvote @alexin/2pbvgl-tobol-river-fishing-1 Jul 17 '19\nluciamuresan upvote @imagen/actifit-imagen-20190716t023036449z Jul 17 '19\nluciamuresan upvote @albanna/cahaya-matahari-terbenam-sangat-mengagumk… Jul 17 '19\nluciamuresan upvote @zainejj/cryptoearn-x-celsius-network-5-or-free-us… Jul 16 '19\nluciamuresan upvote @zeleiracordero/universityvsyoutube-lkuv876yk0 Jul 16 '19\nluciamuresan upvote @purepinay/on-sale-frozen-pizza-from-s-and-r Jul 16 '19\nluciamuresan claim reward: 0.041 SP Jul 16 '19\nluciamuresan curation reward: 0.001 SP for @movingman/little-up-date-of… Jul 16 '19\nluciamuresan curation reward: 0.003 SP for @shadonchandra/a-movement-fo… Jul 16 '19\nluciamuresan curation reward: 0.001 SP for @sunit/google-promises-recap… Jul 16 '19\nluciamuresan curation reward: 0.002 SP for @sergeyklimenok/aigo-adoptio… Jul 16 '19\nluciamuresan curation reward: 0.001 SP for @artturtle/the-artturtle-dai… Jul 16 '19


Covid 19 Suahkehdan zirzoi dingin WHO palai pawl Wuhan ah thlengsuak zo + Leitlun huap dinhmun | Falam Online Media\nCovid 19 nathrik suahkehdan zingzoi dingin WHO pawlkom ih thlah mi leitlun huap thiamsang mi 10 cu Covid 19 nathrik hmu hmaisabik nak Wuhan khua ah zingzoinak nei dingin an thleng suak zo.\nWorld Health Organization ih palai thlah mi thiamsang mipahra cu United States, Australia, Germany, Japan, Britain, Russia, Nertherland, Qatar le Vietnam rammi pawl an siih Virus le thildang ih thiamsang hlir an si.\nWHO team arrives in Wuhan to investigate pandemic origins by @AP @huizhong_wu\n@ArtSS_Sydney @Usyd_ssps https://t.co/bUbcvlEZru\n— Adam Kamradt-Scott (@adamkams) January 14, 2021\nChina ram cun Covid 19 nathrik cu ramdang ihsi laklutmi seafood lak ihsin a suak thok mi a si tiah an phuang nan cuih ruahnak cu scientist mithiamsang pawl in an pom lo.\nAustralia ram in palai thlah ih zingzoinak nei dingin China hnen ah a rak dil dah nan Cozahpi in a duh lo hlei ah an ramhnih dawraw ṭheu mi ei/in laklut/suaknak riangri a rak phit sak thluh.\nTuṭum, WHO ih thlah mi palai pawl khal Visa puhmawh in an ramsung ah a lut sianglo lawk. Cutiih hmalaknak a nei mi hin mipi a ti lunghring sinsin ih thildiklo tuahmi an nei ruangah an ram ih lut an siang lomi a si ti`n soisel an hlawh zet.\nChina Floats Covid-19 Theories That Point to Foreign Origins, Frozen Food https://t.co/xFm3Sz4kk9\n— Lifeboat Foundation (@LifeboatHQ) January 2, 2021\nMi ṭhenkhat cun SARS (Severe Acute Respiratory Syndrome) natnak a suak ṭum kum 2003 hnu in, bet coronaviruses genetic information an retnak Wuhan Institure of Virology ihsin Covid 19 a suak thok a si tiah zumnak an nei ih, tuṭum, WHO palai thlahmi pawl khalin cuih hmun ihsin zingzoinak an nei thok ding tiah zumnak a um a si.\nCovid 19 suahkehdan zingzoinak thu thawn pehpar in Taiwan, Chang Gung University ih researcher Shin-Ru Shih cun “hmailam hrang ruatin China cozahpi in ziinkau zet a ongsak hai a ṭul. Culawngah hivek pulhnat suak leh theimi hrangah timlamnak kan nei cia thei ding. Cun, tucaan hi puhmawhawk caan a si lo. Nangmah ruangah, an mah ruangah tiih puhawk caan a si lo. Kan hmailam ruat in lungrual ten ṭuantlang caan a si” a ti.\nThe 10-member team sent to Wuhan by the World Health Organization was approved by President Xi Jinping’s government after months of diplomatic wrangling. https://t.co/0OCnFAZ9bU\n— KSDK News (@ksdknews) January 14, 2021\nWHO ih thlah mi palai pawl cu China cozah in zingtlukin lamziin kau a ong sak ding ti cu theihcian a si hrih lo ih an mah China cozah lam cun “kan ram ih zingzoinak nan nei bangin hmundang khal ah zingzoinak nan nei ṭul” an ti.\nWHO palai pawl cu, tu ah, Quarantine Facility ah khum sung hrih an siih China scientist le cozah ṭuanvonei ṭhenkhat thawn video conference nak nei in an biakaw thokzo a si.\nTui dinhmun ah Leitlun huap in Covid 19 mina 92.3 Million an um zo ih, cumi ah 51 million damsal in minung 1.98 million an thi zo a si.\n← Kumkhat hnu lawngah a fapa ThatAw naksan a thei suak\nS.Korea President hlun Park Geun-hye cu kum 20 Thawngthlak dingin an namhnget →\nMauritius tikulh ah Ziinan phur Laawng a pop, state of environmental emergency darkhiing an tum


Falam Le A Sehvel Khua Ah Thlisia Hraang - Chinland Today Media\nFalam Le A Sehvel Khua Ah Thlisia Hraang\nMarch 31, 2010 1:28 pm·5 comments\nBawhlungsit zohnak tiih sahmi innte\nKan Laitlang hrut le Lairawn sehvel inn kang rapthlak zetzet ih a nuai hnuah tuini March 31, 2010 zinglam nazi 1:00 AM ah Falam sehvelih khuapawl cu thlisia, ruah le rial in a nuai ciamco ih inn pawl an siat.\nZinglam nazi 1 ihsin thli hrang le rial tlapawl cun Falam bawhlungsit zohnak ding ih tuahmi inn pawl an tuah reromi cu a siat ter theh ih bet ah Mahyahkhah innpi cu a kiang ih thing pawl in an nen ngah tiah thu kan dawng.\nMahyahkah Zung Inn (pic BNF)\nThlisia hrang cu cawl lohli thei loin zinglam nazi 5 tiang a hrang ih Falam zato rangva tlap (7) lenglo a hawk ih hleiah inn (5) lai a siat phah a si tiah CT palai pakhat hnen ah Falam khawsung a betu in kan palai hnenah a sim sawng.\nFalam kiangkap khuapawl cu nasa zetin hi thilsia hin a nuai ve hai. Laizo ih inn luanglu (3) lenglo a siat ih bet ah mucyu tlawng tiang in a hawk theh tiah thu kan dawng bet. Zalai khalah inn hnih lai a siat bet.\nKan palai ih a phone daan thu a sim daan vek asile, Laizo ih Mucyu tlawng siat cu tui zing lala ah khaw-hlum teima theipawl in an tuah tha sal tiah thu kan dawng. A then khat inn siat a tuar pawl cu tuiziang lala ah tuahthat a si ko nan, a tuah tha thei lo ziang maw ti zat an um ih a tu ah hmuan ah umnak inn te sak ih khawsa pawl khal an bo cuanglo.\nZalai ah inn (60) lenglo an um ih inn khat ih (5) umnak cu a siat theh. Laizo ah inn (60) lenglo an um.\non March 31, 2010 at 1:50 pm\nA va rap thlak em aw.Ziang ruangah si pei kan Falam khaw lipi ah hi vek thil rap thlak a thleng ? Aw! tiah ka ruat ve nasa.\nLaiMi duhdawt tu\non April 3, 2010 at 10:29 am\nLaimino tha tha le fimthiam nak nei tu pawl nan fim thiam nak rawn thawh uh law,kan vansiat ruang ih kan tuar mi lak ah thiam nak mal ruang ih kan tuar hlei ce mi a tam tuk e, ziang tin kan tang thlang ding?\non September 10, 2010 at 5:53 pm\na va poi ve aw..kan bawipa hnen ah na pin thla cam kan tul..u nau na thla cam nak kan lai ram FALAM in a lo tul…\non September 10, 2010 at 5:54 pm\nUNAU na thla cam nak kan FALAM in a tul..na pin thla kan cam dg aww…\non September 12, 2010 at 3:13 pm\naw!si eee..kan laitlang ih kan khuapi pakhat a si mi ka falam cu hivekin\nthlisia in a nuai nan mithii le ahlo mi kan umlo ruangah lungawi um nasa\ntin ka ruat!thlacamnak in kan bom awk tawn a tul asi!\nlungawi nak tampi thawn


Myanmar Idol Seasson 2 zuamawknakih tel leh mipi ih an theih hlawh zet mi hlasakthiam Zin Gyi cu June ni 5 ah khan Yangon khawpui hotel pakhatah meithalin kah that thu theih a si. – My News\nMyanmar Idol Seasson 2 zuamawknakih tel leh mipi ih an theih hlawh zet mi hlasakthiam Zin Gyi cu June ni 5 ah khan Yangon khawpui hotel pakhatah meithalin kah that thu theih a si.\nadmin June 8, 2022 Leave a Comment on Myanmar Idol Seasson 2 zuamawknakih tel leh mipi ih an theih hlawh zet mi hlasakthiam Zin Gyi cu June ni 5 ah khan Yangon khawpui hotel pakhatah meithalin kah that thu theih a si.\nCu kahawknak cu Ultimate Revolutionary Movement Team-in an ti mi a si tiin thusuah an tuah. Yangon region, Dagon khawthar hmar lam veng no. 37, Anawyatha lamzin, Emperor Hotel-ah Zin Gyi cu meithal keng mi 4-in an kap ih, a kiang teah beauti parlor dawrih nunau pakhat khal a lu ah an kap tlangin a thi cih a si.\nChu Emperor Hotel neitu cu military council lam Colonel pakhat a si ih, Zin Gyi cu thuhla simtu leh thu an rawnawk theu ruangah, ralkap report pe theu Dalan vekih ret tha a si thu Ultimate Revolutionary Movement Team cun an sim a si.\nPauh township, Kai-Le police station cu PDF-in luhchilhin an la ih, police pakhat an kai ih, mi dang cu an tlan hlo man.\nMagui region, Pauh township chhim lam, Kai-le khuih police station cu PDF tangrual pawlin June ni 7, zing lamah luhchilhin an la ih, police pakhat an kaiih, police dang pawl cu an tlan hlo thluh ih, cu mi hnu reiloteah ralkap lamin helicopter hmangin an rawn kah thu theih a si.\nJune ni 7, zing lam nazi 6 hrawngih sin PDF pawlin police station cu an luhchilh thawh ih, cutawkih um police officer Ya Zu Maung leh a phuaih pawlin theih tawpin an rak kap ve ih, station an lak hnu, nazi 8 hrawngah ralkap lam leh van lam ih sin talkap lam tanpitu pawl an ra thleng ih khaw kiangkap ih um pawl cu an tlan thluh a si tiin thu theih a si.\nKhuasung mi pakhat cun, “Pauh township, Kai-Le khaw sungah helicopter zamin an run kap ih, khaw mual lamah khal ralkap pawl an ra ve ih. Police station tlansanin police pawl cu khawsung miin lamah an relh ih. anmah tanpitu ralkap ra pawl khal Tayetpyi khua kiangah an um cia zo a si,” tiin Khit Thit media a sim.\nPi Suu Kyi thubuai puhnak Helicopter case tuah mi tazacuaitu ten finfiahnak ding ca an hmu lo →\n← Pauh township, Kai-Le police station cu PDF-in luhchilhin an la ih, police pakhat an kai ih, mi dang cu an tlan hlo man.


Kachin Nunau Pawngsual Tumtu Ralkap Cu Ralhrang Pawlin An Kai, Amah Kiltu Ralhrang 3 A Kap That Ih A Tlansuak – Meifar\nKachin Nunau Pawngsual Tumtu Ralkap Cu Ralhrang Pawlin An Kai, Amah Kiltu Ralhrang 3 A Kap That Ih A Tlansuak\nApril 13, 2022 admin Myanmar 0\nShan State, Kutkai khua ih um Kachin nunau kum 50 mi cu ralhrang pakhat in pawngsual a tum ih a vel ciamco, mi pawngsual tumtu ralhrang cu an pule pawlin an kai. An kil laiah meithal a la thei ih amah kiltu ralhrang pathum cu a kap that hnuah a tlanhlo.\nApril 12, 2022 zinglam nazi 9:00 hrawngah Kachin nunau cu a u tei hmuan ah hnaṭuan bawm dingin ava feh, asinan “Tuisun cu hna kan ṭuansal lo dng” an rak ti ruangah a tlungsal. Lamzin ah ralkap duty pakhat thawn an tongaw ih ralkap cu zukam nam a si.\nRalkap in a dung ihsin a tlung ih lamzin kap ah sualpi tum in a nam, a au ciamco ruangah ralkap in “Au aw hlah” tin a hngawng ah a rek ih a thong ciamco. Kachin nunau cu a tal ciamco ih a talsuak thei, a tlan ih ralkap in a dum vivo.\nAn inn hmai tiang a tlan thei, an inn hmaiah ralkap in a dum man ih leithanel lakah a namsal. Ralkap in a hmai le a lu ah a thong ciamco ih a sualpi tum, vengsung mipi pawlin an thawmvang an theih ruangah an va zoh ih ralkap in nunau a sualpi tum ti an thei ih an ṭhen.\nRalkap in a sualpi ngah lo ih a tlan, vengsung mipi pawlin an pule hnenah an sim thei ih ralkap cu an kai. An khua ah ralkap pawl hi umhmun khuar pekte an si. Kachin nunau cu hliamhma nasa zet a tuar ruangah siizung ah an tuamhlawm rero lai ih ralbawi pawlin zangnadawmnak ah tingkhat an pe.\nRalkap cu an kai, zanlam nazi 5:00 hrawngah a kut an tawnbetnak hridai cu an phelhsak. Meithal a la thei ih amah kiltu ralkap 4 cu a kap ciamco ih 3 cu a hmun ah an thi cih, cumi hnuah a tlanhlo ih an hawl rero lai. Hitin a tlansuah laitakah tuahmawh tong innsang le khua upa, ralbawi pawl tonkhawm awknak an rak nei ih remnak tuah dingin thu an rel rero laitak a si.\nMi pawngsual tumtu ralkap cu a tlansuak ruangah remnak khal an rel theisal lo ih an tlung thluh. Tualsung mi pakhat in, “Ralbawi le khua upa pawl thawn remnak tuah dingin thu kan rel rero laitak ah meithal awn vei 10 hrawng kan thei.\nZanlam nazi 5:00 hrawngah a si, khuasung mipi pawl khal an lau tuk. Ralhrang pawlin mi hringhronak ah meithal an kap si ding kan ti lawk, meithal awn a reh hnuah ralhrang pawlin “Khilam ah a tlan, a tlansuak. Ralkap pathum a kap that ih a tlan” tin lamzin ah an au ciamco ih an dum. Curuangah kan thurelmi thubuai khal hitin kan cawlhsan lawk, thubuai hi kan cinfel thei hrih lo ih kan tlung thluh. Ralkap tlansuak cu an hawl rero lai” a ti.\nNovember 12, 2021 khalah Kutkai Township, Pha Khet khua ah ralhrang pakhat in pitar kum 62 mi a pawngsual ih an nunphung daan vekin remnak an tuah. Kachin State, Numlang khua ih um nunau kum 52 mi cu July 14, 2021 ah ralhrang pathum in an pawngsual hnuah an that.\nBomb An Test-nak PDF Pakhat A Thi, A Nupi Cu CDM Tuah Tlawng Sayama A Si\nHnaṭuan Dingin A Feh Lamah A Hlo


Hruaitu Issue 179 - Chinland Today Media\nDecember 28, 2008 2:24 am·0 comments\nVei – 179\nLeitlun ramkip ah ram uktu ding hrilnak thawmvang a tam. Tuikum sungah hrilawknak ruang ih buainak le naing-ngan-zi harsatnak theihding a tam. Siangpahrang uknak nei sau bik ( siangpahrang in full power a neihnak ) ram Bhutan khalin prime minister ding an nei thawk. Nepal ramah kum 250 rak uktu Shah dynasty siangpahrang neta bik cun rampi uktu ding mipi a hrilter thawk.\nUSA lamah president candidate ding in Hillary le Obama thuhla khal a cem thei lo, Malaysia ram hrilawknak a cem ciah ih ramdang mi in duhlotu pawl thu annei deuhdeuh. UN secretary general parah kan beiseinak khal manglam vek ah a cang S.Korea le Taiwan cun president thar ding an hril zo.A buaibik Pakistan khal in mipi hril cozah an nei. Kawlram cun 2010 ah hrilawknak tuah an tum. Cumi hrangah referendum an tuah cu May thla-ah phuan an tum nan a thupte ih rak theicia-tu an um.\nKanni’ dinhmun cu a tep deuhdeuh a bang ko nan, dunglam kirsal cu kan duh lo. Asinan, Kan miphun covo dingah Bawipa lawng a tang, zindang kan hawl lai maw? Bawipa hi no.2 ih ret men ding a si nawn lo.\nLai rawn val in thu i ruah’\n2006 Dec20 ah malaysia ka thleng ve,\nLaimi fala ka tong ih ka bia hai,\nApahal i ti ka lung a let.\nAdang fala Ph:in kabe sal lala,\nLaimi na silo maw?\nna tong a va paive i ti\nka lung a hlo.\nSMS in midang ca ka kuat sal lala,\nlet dan aphun2 si ko ka mang a bang.\nLai tong le lai ca ih kuat na hringhran\nHnamdang tongdang ih leh cu-\nSan kan man tinak maw\nkan pilhlo tinak sawn saw?\nKa thei thiamlo kei lungmawl khawte fa in.\n-by Lairawn Val\nA Nungmi Raithawinak“\nCuti a si ruangah ka u le ka nau tla, a tamzetmi Pathian ih in zaangfahnak ruang ahhin nan ruangpumpi cu a thiangmi le cohlan tlak raithawinak bangtuk in Pathian hnenah pe uh tiah ka lo dil. Cumi cu Pathian hnenih nan peek dingmi biaknak taktak cu a si.” – Rom 12:1\nLaimi kan nunphung hi vun zirzoi tikah Pathian nung kan theih hlanpi ihsin khawsia khuavang hnenah “raithawi” timi rak neitu miphun kan si. Curuangah Khrihfa kan sihnu khalah Bible sungih raithawinak thu kan hmuh tikah theih a har lo, olte’n kan cosaang thei mai. Pathian nung theitu le biatu kan sihnu ah Pathian hnenah “a nung ih apmi raithawinak” vekih ap awk ding timi hi a thupizet.\n1.Adam le Evihrangih Raithawinak nung\nA hmaisabik raithawinak nung hramthoktu cu Pathian a si. Minung hmaisabik Adam le Evi thungai lonak ruangah ei lo dingih khammi thingrah an ei ruangah vanlam ah an thlarau mit a caw ih lei tisalam ah an mit a vaang tikah an taklawng fangkheh ih an umlam an thei aw. An ningzak in Pathian tong ngam loin an relh ih theipi hnah in an zahmawh an hup ti Bible in in sim.\nMilai ih tuahsernak- theipi hnah hnipuan cun rei a daih lo ruangah Pathian in rannung pakhat a that ih savun hnipuan thawn an ningzahnak a hup sak ti kan hmu. Himi hin misual nang le kei ih rundamnak ngahnak dingah mawh nei lo Pathian tuufano Jesuh thihnak ding thu in hmuhsak. Pathian in zaangfahnak thawn sathii luangih raithawinak nung a neihmi ruangah Adam le Evi cu Pathian hmai ah an lang ngam saal ih pawlkomnak an nei thei saal.\nAnmahte an tuahmi, a nung lomi raithawinak, sathii luang lomi, theipi hnah ih raithawinak cu Pathian in a saang lo ih Amah Pathian in ramsa thiisen luangin savun hnipuan a tuah sak. Cubangin, kannih leitlun misual pawl tla Pathian thawn pawlkom aw thei dingah kanmah ih dingfelnak, tuahtthatmi le zuamnak in a ngah lo, cumi cu a nungmi raithawinak a si lo. Cuhnak in, Pathian in kan hrangah mawh nei lo, sual thei lo Tuufano Jesuh thiisen thawn in tlennak kan zumnak thawng lawngin rundammi Pathian fahniang kan si thei.\n2. Abel ih Raithawinak nung\nA pahnihnak raithawinak nung a thawitu cu Abel a si. Pathian thu in, “Abel in Pathian a zum ruangah Pathian hnenih a peekmi raithawinak cu Kain ih raithawinak hnakin a tthadeuh. A zumnak ruangah Pathian lunghmuinak a co ih miding ah cosaan a si. Ziangahtile a laksawng cu Pathian in a co sak. Abel cu a thi zo nain a zumnak sungin mi hnenah thu a simlai rero,” ti’n in sim. Kain cun thiisen tel loin a lo sungsuak thlairah thawn lawng raithawinak a nei. Cutikah Pathian in a cosaan sak lo.\nCuruangah thiisen tel lomi Kain ih raithawinak cu a nungmi raithawinak a si lo. Sikhalsehla, Abel cu a tuu faate suak hmaisabik pawl a that ih a sa tthatnakbik Bawipa a peek. Abel tlun le a peekmi parah Bawipa cu a lung a kimzet (Seem. 4:4). Himi khal hi milai pawl ih kan nunnak taktak, kan thinlung sung taktak in zumfeknak thawn Pathian hnenah raithawinak peek loin, a pawnleeng men lawngin Pathian kan biak le kan thangtthat tikah Pathian in kan raithawinak in cosaang lo. Sihmansehla, kan tuahtthatnak si loin, kan thinlung sung muril in Jesuh Khrih ih thiisen hnattuannak kan zum lawngah rundamnak kan co thei timi langternak pheenthlam a si. Kain ih raithawinak cu milai titthatnak rinsannak thawn a bang aw ih Abel ih raithawinak cu zumnak taktak thawn thinlungtak ih Pathian hnen kan peeknak hi a si.\n3. Solomon ih Raithawinak nung\nLeitlun ih milianbik Solomon siangpahrang ih lennak thuthup hi zumnak taktak thawn a thinlung tak ih Bawipa hnenih raithawinak nung a peeknak ruangah a si. 2 San. 1:6-7 sungah, “Puanthlaam hmai ih ummi daar biakttheng parah raithawinak pe in Solomon in Bawipa a biak; rannung 1000 a that ih biakttheng par ahcun mei-ur thawinak ah a peek. Cuih zaan ah Pathian cu Solomon hnenah a langih, “Ziangso ka lo peek ding, na duhmi i diil aw,” tiah a ti.\nHimi in Solomon ih a nungmi raithawinak a peek ruangah Pathian in a duhmi lennak, fimnak le hminthannak thluasuahnak a peek ti kan hmu. Solomon in Pathian ih thluasuah don le co a duh tikah a kaa lawngin Bawipa a biak lo, a hmur lawngin a thangtthat lo ih a lei lawng khal in lungawithu a sim lo. Rinnak thlaici tuh in a zumnak cu a tuahnak, rannung thawngkhat rori peeknak in a langter. Pathian lung a tong ih a duhmi, a dil lomi tiangin Bawipa in a peek ti kan hmu thei.\nCuruangah Pathian hnenah thla ka cam na’n aphi ka ngah lo. Ka ttuan rero ko nain thluasuah ka ngah lo ti’n caan tampi zumtu pawl kan vuihram ttheu. Kan Pathian biak daan hi kan cekfel awk saal a ttul ding. Pathian hnen ihsin thluasuah vanluhnak hmuah duh si in, thinlung takin Pathian zumhnget lo, tthenhra tthenkhat hman pe siang lo, tikcu caan pe in thlacam le paih fawn lo, kan si ahcun ziangtinso a nungmi raithawinak cu kan nei kan ti ngam ding. Solomon cun thinlungtak ih siannak thawn Pathian hnenih a peek ruangah a raithawinak cu a nung, Bawipa in a cosaan sak ih thluasuahnak a let sawmza in a peek a si. Nang le kei khal Khrih le A Kawhhran hrangah siangzet in nung uhsila, kan neihmi tla a hnenah lungawi aipuang te’n siangzet in a nungmi raithawinak thawi thlang uhsi!\nKawlram ih zuk le mei- ur khangh thawinak zuk an retkop. A sim duhmi cu: ‘Ka nun asile Khrih hrang hnatuan ding, ka thih asile Khrih hrang raithawinak ah” tican a si. Paul in Filipi khua ih zumtu pawl a sawm tikah amai’ nunnak rori ih nunpimi a si ih a aupimi pakhat cu: “Nun timi cu ziangso a si? Kei ka hrangah nun cu Khrih a si” (Phi.1:21) a ti. Thukam Hlun sanlai ih ramsa ih raithawinak si nawl loin, Thlarau Thianghlim san ahcun zumhngetnak taktak thawn pumpeek nun nei in neih le siah thawn siangzet in raithawitu si a ttul.\nDuhdawt mi zumtu, nang teh ziangti’n na ruat? Na nunnak hi Khrih in a man peek ih leimi a silam na thei fiang zo maw (I Kor 6:19-20). Leitlun caan tawite na nun sungah Khrih hrang nung dingah thutthen catnak na nei zo maw? Nun mannei le mi lungawi,\nmi thluasuak na si theinak dingah, Pathian ih khihhmuhmi thiisen telmi raithawinak thlun in, Abel bangin a nungmi raithawinak peek tum aw. Lei thluasuah, van thluasuah cotu si dingin Solomon bangin siangzet in peeknak thawn a nungmi raithawinak thawitu si dingin zuam uhsi!Pathian in thluasuah in peek sak hram seh!\nPakistan Nuclear Scientist a phuang aw :\nKum 2004 ah television ih nuclear tawlrel duhdan thuthup a sim ruang ih an kaih mi Pakistan nuclear scientist Abdul Qadeer Khan cun kan dung zarhpi ni-ah a tumtah mi a phuang aw sal. Khan cun, “Kan ram aiawh in inmawhsiatnak hmuahhmuah ka phur ringring, asinan, nuclear ka tawlrel ruangah kan ram ka rundam” a ti. Pakistan ram ihsin North Korea, Iran le Lybia ramah nuclear thilri a thupte-ih phurh thuthla-ah Khan hi kaih a rak si. President Parvez Musharraf cun a ngaidam, house arrest ( tulai ih sukyi an kaihdan ) in tutiang an kai. Musharraf cun ramdang pawl in scientist thusuh tumnak pawl cu a siang lo.\nSam mehnak man khung ruangah :\nTuluk ram sam mehnak dawr pakhat cun sangka ah ‘na duhduh dan in Yuan 38’ tiah an ngan ih, college tlawngta pahnih Zhang Yi le Yuan Sha Sha cun an sam an meh hnu-ah Yuan 12,000 ( RM 5,500 ) an dil. Tuluk thuneitu pawl cun hi dawr hi an phit ter ih, customer hnen ih an duhduh zat tangka an dil ruangah Yuan 500,000 ( RM 228,000 ) an kuan ter bet.\nSri Lanka buainak :\nKan dung tlawngkai nikhat ah Sri Lanka khawpi-ah tapung LTTE ( Liveration Tigers of Tamil Eelam ) pawl cun bomb an phuah ih, hihgway minister Jeyaraj Fernandopulle le milai dang 13 an thi, a dang 100 cun hliam an tuar. Minister hin marathon ( tlanzuam nak ) opening ceremony a thawk lai fang a si. Cozah ralkap cun LTTE umnak tikulh an bomb an thla sal ih 22 an thi. Tuilum sungah LTTE ralkap 2,653 le cozah ralkap 155 an thi zo. LTTE pawl in milai an thahzat cu 4000 hrawng an si zo. Sri Lanka ram hi Tamil state si ding in kum tampi an do zo. LTTE cun US ram New York, New Jersey, Maryland le Canada, Britain, Australia le France ah sumpai le ralthuam hawlin an vak tiah thuthang a um ih, himi tawlrel nak lam ih an director Karunakaran Kandasamy cun LTTE hruaitu le US aiawh pawl tawngawknak hi lamhruaitu vekin a rak cangvaih ruangah FBI pawl in an kai.\nOlympic cancel lo ding :\nInternational Olympic Committe cun kan dung tlawngkai nithum ah meeting an tuah ih Tuluk ram buainak ruangah olympic cu boycott ( cancel ) ding a si lo tiah an relcat. Tuilai ah hin Britain, France le dam dangdangah olympic puai hrang ah olympic meisa lamzin ih fehpi-nak an tuah ih, Tibet le anmah tantu pawl sandah-piah nak a um vivo. Tuluk ram cun Tibet buainak thuhla ah ramdang ( USA ) tel lo ding in thu a than.\nKorea nunau cosmonaut hmaisa bik :\nKan dung tlawngkai nihnih ah South Korea fala cosmonaut hmaisa bik ding Yi So-Yeon cun an khual tlawn thawknak ding hmun Kazakhstan ram Baikonur space station ah “korea rawlhmeh ‘Kimchi’ tla ka keng” tiah a sim. Vansang ih a khualtlawn nak cu North le South Korea ram 2 pehawsal theinak ding ih hnatuan pawimawh siding in a duh zet. Baikonur satation hi Soviet Union sanlai ih tuah a siih, 1991 ah Kazakhstan cu Soviet ihsin a suah hnu-ah hi hmun hi an hmang vivo. S.Korea hin Yi ih khualtlawnnak hrangah US $ 27,000,000 a cem. Russia tuah Soyut ATM-ih zam dingin Korea mi 36,000 lai in an rak dil. Tu hi ni 12 sung zam ding an si.\nFrance ramah sandah-piah :\nPresident Sarkozy ih policy thar vekin France cozah cun an ram sung ih taza-vuan lo ih um pawl kum 1 ah milai 25,000 kuat kirsal nak ding le cumi thawn pehpar-aw in kan dung zarhpi ni-ih ramdang mi, palik kaih tih ruangih tiva dawp ih thi thuhla ruangah France mipi thawng tampi cun Paris khawpi sungah sandah an piah. Mali ram mi (kum 29) cu tlangleng station-ah palik in an rak check ih, kaih an tum lai-ah Marne tiva ah a dawp ih a thi. France mipi cun ‘thihnak hnak in kaih-aw loh lawlaw a tha deuh’ tiah an president policy cu an relsia ( criticise ).\nHmel pahnih nei naute :\nTulai India ram ih thilmak bik cu naute hmel pahnih nei a si. Lali hi thla 1 lawng a si lai ih, India mipi tampi cun Hindu pathian minung vek ih a suahsalnak ( reincarnation of goddess ) tiah hmun kip ihsin cibai buk ding in an pal. Hi nunau hin hnar (nose) 2, mit (eyes) 4, lei (tongue) 2, ka (mouth) 2 le hna (ears) 2 a nei. A ka pahnih in pawhte ti pek thei a si ih, a mit 4 cu veikhatah an an thep rual thluh. Kan dungah naute ban paruk nei (six arms ) cu sibawih pawlin an rak tansak zo nan, Lali hi ziangtin an tuahding tiah an khawruah a harzet.\nThailand ah kawlram mi 54 an thi :\nKan dung tlawngkai ni li-ah Kawlram ihsin taza-vuan lo ih Thailand ram sung lut kawlram mi 101 phurtu mawtaw tum ( vur retnak ) cu Ranong ( kawhtawng ral lehlam Thailand khua ) ah tipi kap 6 km hrawng hlatnak lamzin kapah a ding ih,mawtaw mawngtu in sangka avawn ong veten amilai phurh pawl tampi an thih ruangah amah cu a tlan hlo cih.Thawthawt har tuk ruangah 54 an thi ih,37 cu nunau an si. Adang 47 cu an kai cih.Mawtaw sung vur cet ( refrigrator ) cu a that loh ruangah boruak um lo-in a sung ih um pawl cun vei tampi mawtaw phar cu an beng rero nan,driver cun a theilo siding tiah palik pawlin an sim.Driver hi an hawl lai,mawtaw neitu sea food dawr cu thusut dingin an kai.\nMona Lisa Hi zo so a si?\nKan dungah Davinci code a lar zet. Kan Bawipa relsiatnak le rundamnak thuthangtha pawl cu milai pakhat ih politics thuhla vekin an ruat. Leiltun milai tampi in an siar, cabu tampi an khawng. Mona Lisa cu Bawipai’ nupi deuh vekin ngan a si. Mary Magdalene le Mona Lisa cu pakhat an si.. tiah an puh. Davinci ih history le a zuk hmingthang bik pahnih ‘Bawipai’ zanriah sacrament neta bik zuk le nunau hmeltha Mona Lisa zuk cun tumtahmi pakhat nei vekin an ruat.\nLeonardo Da Vinci hi kum 1452 ah Italia ram ah a suak ih, science skepting le methematic lam tuan in, science thawn pehpar thei mi zuknung tampi khal a ngan. Kum 1500 ah Florentine ( cui sanlai ahcun Germany ram a si ) ah a kir sal ih 1519 ah Cloux ah a thi. A thih hlan ih zuk a ngan tak pawl cu ‘milai vate vek ih zam thei dan’ pawl an si.\nTulai san German mithiam pawl cun kum 1503 October thla ih cabu pakhat ah ‘Lisa del Giocondo’ ( Giocondo ih nupi Lisa’ tinak ) cu leitlunah model hmingthang zet a rak si tiah an hmusuak. Heidelberg University ih library cun, “Florentine ih sumdawng hmingthang Giocondo ih nupi Lisa Gherardini cu ‘Mona Lisa’ a si tiah an pawm. Zuk hminsin nak cangantu cu Florentine khawpi ih zung hnatuan Agostino Vespucci a si hi, zuk khawmtu Cicero ih rualpi tha a rak si.\nCuruangah tulai san ih Paris khawpi ih zuk tumpi an tar mi, ‘Mona Lisa’ cu Bawi Jesuh sanlai ah a um lo ti a fiang. France pawl cun ‘La Gioconda’ tin an ko. Cucu Italian tong in ‘A lungawi mi nupi nu’ tinak a si.\nTHEIHKAUH NAK LE RUAH DING TAM\n( Compiled by BiakChawn )\n1. Leitlun vate zam sang bik cu kum 1967 December 9 ah vanzam mawngtu (pilot) in rampei hngawngsau ( whooper swans ) 30 hrawng boruak 8,200 meters ah a hmuh cu a si,cui vate pawl cu Iceland ihsin Ireland lam ih thawn an si. Nazi pakhat sungah thli cahnak thawn 200 kilometers an zam ih, 1300 kilometers ih hlatnak cu nazi 7 sungah an thleng. Antarctic tipi ih vate phunkhat ‘breeds’ cu kum 1 sungah an umnak thawn in 40,000 – 50,000 km hrawng an zam rero theu, an zam hla bik. Europe vur-ram ih ‘White storks breeds’ pawl khal thlatang ah South Africa ram tiang an thawn, 24,000 km hrawng an zam, Israel ram an pal theu. ( Jeremia 8:7 )\n2. Shark ( kawl tong in- nga maan ) tum bik ‘whale shark’ cu 18 meters tiang a sau, milai hrangah a tihnung lo. Shark ha ( tooth ) hi thla 1 ah vei 1 a thleng aw ringring. Kum 12 – 15 ah an pitling ih, kum 60 tiang an dam thei. Shark thla ( fins ) pakhat ihsin rawlhmeh puaikhat US $ 400 man tiang an tuah thei.Shark that tambik ram Maxico cun kum 1 ah 30,000 tons ( 3,000,000 kg ) hrawng an zuar.\n3. Kum 2006-07 sung UN General Assembly report ahcun leiltun ah kum 18 hnuai nunau 150,000,000 le mipa 73,000,000 cu nunau mipatnak lam ih forhfial hrim le sualpi an si. Hivek buainak tuahtu le thilsual titu an puhmawh zat cu leitlun nunau hmuahhmuah 36% le mipa hmuahhmuah 29% an si.\n4. Russia ram ih zumtu hrekkhat ‘Doomsday’ ( Thuthennak hngaktu ), member 30-50 hrawng cun tulai super market ih thilri hminsin nak computer code number le credit card number pawl cu setan thawn pehpar mi an si tiah khawpi suahsan in khawleng lam tlangpar ah an umkhawm. An zum dan cun Bawipa hi tuikum 2008 April a silo len May thla sungah a ra ding tiah an zum!.\n5. Rua ( bamboo ) thawn an tuah mi hmuahhmuah ih nem bik ( softest ) cu tulai Thalgo cosmetic company tuah ‘towel’ a si. Cotton hnakin a leh 4 in tidai a hip chak ih, a let 1-in a ro cak sawn. Hi towel tuah dan ah hin, pangang thahnak sii ‘pesticide’ a tel lo. RM 130 man hrawng a si ih, 2008 April thla ihsin zuar thawk a si.\n6. Kum 2006 March thla ih Malaysia ram sung tiva ( tidai ) thianghlim dan level tahtu pawl cun a tlangpi in tiva le tipi kap ih tidai sungah minung siatsuah thei ‘Amonia’ 9.2 mg/p/l ( miligrams per liter ) a um tiah an hmusuak. Amonia hi tiva kipah an um ko nan, 1.5 mg.p.l um-nak tiang cu a pawi tuk lo. Khawpi sung pipe tidai ah ‘chlorine’ a tam tuk ih nupi nu nausiat ( miscarriage ) an tam phah tiah 2007 April ah Health Ministry cun report a pe.\n7. Australia ram Newcastle port cu leiltun ah lung-meihawl ( coal ) phursuah tam nak bik lawng-cawlhnak ( harbour ) a si ih, a tlangpi in kum 1 ah coal 85,500,000 tonnes cu ramdang hrangah an phursuak theu. 2008 April thla 6 tiang 22,260,000 tonnes an phur thei ruangah tuikum sungah cun 95,000,000 phur thei an zum.\n8. Spain ram ah milai kha-ruh ( jawbone ) an hmuhsuah mi cu mithiam pawl cun kum 13,000,000 lai a si an zum ruangah Euroup ram ih rak um miphun upa bik ruh sithei ding tiah zumnak an nei. Ahleice-in leiltun miphun hmuahhmuah ah Euroup cu an tuan deuh tiah ruahnak khal a um.\nBUAIPI TLAK THINHENG NAK\nThinheng dah lo milai an um lo. India ram ih ‘Hmar’ miphun pawl cu an thinheng lawng a si lo, “ka thin, ka lung, ka pum, ka ril le ka kawsung hmuahhmuah a heng thluh” an ti theu. ‘Nunau pakhat a tlangval parah thinhengin a naupai lai cu lamzin kapah a tan, tlawngta pakhat thinheng ruangah a rualpi le tlawng sayama pawl a that, hnatuan nak in an dawisuak ruangah thinheng in a hnatuanpi pawl a that ciamco’ ti thuhla pawl theih ding a tam.\nVeikhat nasa zetih kan thinheng caan ah ka taksa-in cahnak 500 kcal a sunglak. Kan pumpi cun hlumnak (heat) a suah ciamco ih kan thluak bawmpi cun theihnak (conscience) 10%-30% tiang a ihthahsan. 2007 France president candidate pahnih Nicolas Sarkozy le Segolene Royale cu an debate ih, Sarkozy cun Royale hnenah.“Hitin na thinheng ahcun president tha na si theilo” a ti. Royale cun,“Felfai zet ih thinheng dan a um” tin a sal. Britain Mental Health Foundation\ncun,‘thinhengnak san bik cu taksa a bangtuk ruangah le khawsaknak vengsung nun a siatbal ruangah’tiah an zum.\nGreek mifim Aristotle cun, “Milai pakhat sanah thinhengnak ding caan tha a um, thinhengnak tel lo-in ral neh thei a si lo” a ti. Rome sanlai ‘Stoic philosopher’ Lucius Annaeus Seneca cun, “Thinhengnak cu kan ral a si, sualnak dang hnakin thihpi thei bik a si, buainak hi thil pakhat parih thinhengnak ruangah a thleng” a ti ve. Plato cun’ “Thinhengnak cu a tulsam mi thei ding in a lamzin khihhmuh ding,midang puhmawhnak cun buainak a tuah” a ti. American writer Mark Twain cun hitin a khaikhawm: ‘Milai thinhengnak san cu amai sinak le nundan tifiangtu a si’\nKan Bawipa khal biakinn sung ih tangka thleng ih sumdawng pawl parah nasa zetin a thinheng dah.Kanmai hrang lawng thatnak ding ih thinheng ih buainak hnakin thiltha tuahnak ding ah thinheng ruang ih pumpeknak cu a felfai sawn lo pei maw?\nMALAYSIA AH LEHLANG MEN …?\n(Laimi nuntu khawsak thlir nak)\nMalaysia ih Laimi tam zet pawlih tawngkam ka theih theu mi cu “Hitawk hmun cu lehlan nak hmun men asiih thil zianghman tla hi thungai thlakih tuah ngaingai nak ding hmun asilo”timi tawngkam asi. Nangkhalin narak thei ve dah zo ko ding tiah ka zum.Keicun khitivek tawngkam khi ka lungkim zawng asilo. Ziangah tile mi pitling le zumtu pakhatih tawng ding mawi khal asilo. Asile, hitin kalo sut hnik ding .. Malaysia ih kan um lawng hi maw alangte kan timi cu ? Bible cun hi leitlunah hin mikhual kansiih a langte menih um kan si tiah in sim.\nMak ka ti zet mi pakaht a um lai. Pa pakhat Malaysia ih kum rei nawn rak um ve dah pa in”Hitawk hmunah cun Pathian/ Kawhhran lam khal hi a thupi bik lo. Cun, rawngbawl thei ciamco nak ding hmun khal asi lo. Khat le khat remaw dialdo te ih kan um khawm thei ding hi a thupi bik ko ” tiah ati. Hi bang vekih a tawngtu khal kan umaw culci lai asi hrih hi maw.Ziang titha! Zumtu pakaht cun hi leitlunah mikhual pakhat fang men lawng asi ti a theihawk a tul. Asinan, cumi mikhual dinhmunih ding tahratin a langte vekih a um rero lai canah amai duh vekvekin a nung thei lo timi a fiang a tul. Sim duh mi cu a biakmi Pathian nungih tawngkam le zirhdan vekih a nun atul asi. 1. A um nak le a thlen nak hmun kipah tleu nak a langter theitu asi a tul. A nuncan ziaza kha thiangfai tei a hmanthat a tul fawn. Nupi nei zo fala va ngai zawn tivek le inn lamih nupi fanau hngilh men, sungte unau farah zawnzai pawl ziangih siarnawn lemlo pawl a khih hmuh tel. Taima tei hnatuan hruthro ding asiih ziangkimah rin um te ih umin mi bum kual rero mi asi lo pei.\nThlarau thazang a neih hnu ah cun Pathian thuthangtha a phuang thei ding asi.Hrekkhatin ” Keicu a sim lam talent ka co ve lo, a ziang bikha ka co khal ka thei awlo” tivekih tawng khal ka thei dah. A dik lo. Asi ding vekin thil hi asilo ti a fiang. Cuti asilo, zokhalin kan nunih Pathian thatzia cu kan sim thiam tengteng atul tiah ka zum. Ziangah cutin kati tile, mi pakhatin thil a tul zet mi thil kha mi pakhatin arak pek tikah acui thu cu mi hnenih aipuang zettei va sim sawng a thiam theu .A sim ding khal a hngakhlap zet theu fawn asilo maw? Cutivekin, Thuthangtha phuandarh kan timi khal kan nunih a um zo mi kha mi hnenih va sim sawn ti mi asi men. Thil harsa pakhat hman a um lo. Hrekkhatin ” kei cu tawngkam le ka thiam silo, mi le ka tih thei tuk fawnsi…tvk. ih ro nawi tawk khal kan um vivo. Cukhal a dik cuang lo. Milai pakhat a tawng thei phawttu asiih, Pathian nung a zumtu le a be ngaingaitu asi phawtah cun a tuah thei tengteng a tul tiah ka zum rori. Asim thei hrih cuanglo asile amah le amah kha a ruatawk nasat a tul lai tin ka hmu.Zumtu cun a zumtu pi pawl thawi kawmawk nak hi a tuah tengteng ding asi tin Bible in insim lala. Curuangah Kawhhran/ Pawlkawm tvk. ih a fur/ thal ih kan tel thei ringring lo hmanah kan man le kan dam phawtah cun kan tel tento ding hi kan tuanvo pakhat asi. Culawng silo in a cui Kawhhran/ Pawlkawm hrang kan tuah thei mi a um asi ah cun kan pum tiang kan pekawk ding tla hi a tul zet ding.\n“….Lehlang men kansi…” ti hlir tansanin midang hrang thiltha tuah tumlo men tla in um aw hlah. Asile, na tumtah nak hmun le ram na thlen hlan te ah tla Pathian in na nun nak lo laksak ta bang sehla, ziangtin? Vanram na hung thlen ah cun a zia deuh. Asinan, leiltun na run zoh asile cantha na rak neih laiih na hawi le pi , na sung le te pawl hrangih na tuah thei nacingih na tuah duhlo mi pawl kha na hmuh tikah na um khal a nuam lo men thei. Sim duh mi cu napam hmai aw zet ding tiah ka ruat. Laksawng le na hmuh zat ding le hmu silo in na her lunglo rero men thei sokhaw!\nIsarael Sualnak le Zumtu nun\nBaibal : :Isaiah 1:1\nIsrael pawl hi Pathian ih hrilmi miphun an si. Amai hrang ding ih hril hleice mi an si. Asinan Israel pawl hin theithiam lo in anmah le duhnak lawnglawng thlun in an feh. Egypt sal sung ihsin a run suak ih Nelrawn ramcar khal ah ei ding rawl le in ding tidai a pe. Ral lakah nehnak a pek ih anmah ih do tullo in a do sak theu. Cuti in Nitinten Pathian in a hruai ringring nan anmah kel ringring in an um ih an phunnawi ringrin g. Anmah hi Pathian in ka mi pawl a timi cu an si ko nan Pathian duhzawng ih nun hi an tum hrimhrim lo.\nI. An nun hrimhrim in Pathian an dodal Isaiah 1:1\nAn nun hrimhrim hi Pathian duhzawng ih nun tumnak khal an nei lo ih tlun ah Pathian dodal zawng hlir in an nung theu. Pathian in Amah dodal hi a hua, A duh lo bikmi a si. Tuisun ih zumtu,Pathian ih minung ka si a ti aw cia pawl khal in voi tampi cu Pathian hi kan do dal theu.\n2. Pathian an thei duh lo Isaiah 1:3\nAnmah semsuahtu,kaihruaitu,sal sung ihsi hruaisuaktu le cawmtu an thei duh hrimhrim lo.\nZiangruang ah mah duhduh in kan nung? (1) In semsuahtu hi Pathian a si tyi kan nun ih a theih ngaingai lo ruangah a si.(2) In semsuahtu a si lawng si lo in nitin kan nunnak in cawmtu as si hi kan theihfiang lo ruangah a si. Lenglam nun cun kannih Laimi tla cun Pathian cu thei zet vek kan bang theu. A sinan theih taktak nun a thupi a si cu. Pathian theih duh lo hi sual a si. Kan theih theinak ding ahcun sun zan ti lo ih a thu kan siar thei ringring a tul. Baibal siar hi Pathian kan theih thei nak nai bik a siih in theih fiang tertu cu Thlarau Thianghlim a si.\n3. Thil tha lo an tuah Is.1:4\nPathian duh lo zawng thil thalo an tuah. Pathian ih duh lo zawng pohpoh cu thil tha lo an si mei. Anmai duhnak le nuamnak ding lawng an hawl ih an tuah theu. Tui sun ih zumtu pawl in teh ziangtin kan nung?\n4. An mizia a rit tuk Is.1:4\nThatnak lam hnak in thatlonak in a buk ringring.Anmai duhnak in a neh ringring.\n5. Thil thalo in an kaihruai aw v.4\n6. Pathian an dungtun.v.4\n7. Nawhthuh an ei. v.4\n8. An lu cu hma in a khat v.5\n9. Pathian an biak dan a dik lo\nPeknak le thawinak cu an uar zet nan a petu cu an tel lo. Voitampi cu Pathian hnen ih thil pek hi kan taima zet. Kan neih kan siah cu kan pe thei zet nan kanmai nunnak pek hi cu har kan ti theu kha.\nThukam hlun thuanthu hi kan siar a si le Israel pawl thuanthu hlir kan hmu. Asinan hih thuanthu hi Pathian in tuisun ih zumtu pawl nun in simnak ding ah le Amah kan ton theinak ding lamzin in hmuh nak a si. Pathian Pathian cu kan ti nan kan nun dan ah Pathian a lal ngaingai lo theu. Kanmai hlawknak kan hawl,kanmai duhnak kha Pathian in thlun sehla kan duh dan cu a si theu. Asinan Pathian sawn cun Amai duh dan ih nung dingih in kawhmi a si.\nIsrael pawl cu Pathian duhlo zawng in an nung ih Pathian ih hremnak an tuar a si kha. Himi hi zumtu pawl kan nun dan in kawhhmuh tu a si. Baibal kan zoh a si le Pathian in zum lotu pawl a hrem dah lo ih zumtu pawl sawn kha a duhlo zawng ih an nun can ah nun a sim theu. Israel pawl hrem an tuar tikah Pathian in Amai mi a si lomi hnamdang pawl kha funghreu ah a hmang a si kha. Israel ih Pathian cu kan Pathian a si ih Abraham,Isaac le Jacob thlawsuah a petu Pathian kha tuisun ih kan Pathian a si.\nCui Pathian cu a thik a sia in Amah ren le Amah tihzah ih a thu thlun lawng a duh a si. Tuisun ih zumtu pawl ih kan nun dan ah teh Pathian duhzawng in kan nung tawk maw? Ami Israel pawl bang in kan hel thotho ding ha.\nPathian ih hrem ka si ti na theih a si ahcun Pathian hnen ah sualsir in thla cam a tul. Pathian in a fa duh cu nun sim lo in a luat ter lo.\nPathian thlawsuah um hram seh.\nMalaysia le Laimi dinhmun\n-By Reuben Hrang\nTufang Malaysia laimi lakih titi lar bik cu oparacy a si .Kan dung zarhhnih hrawng ihsin Malaysia cozah cun a ram sungih tazavuan loih um ramdang mi pawl a nuai ciamco thlang .Kan dung zarh sung lawngah lai mi 200, Rohingza 500 a kai ti a si.Tufangah ramdang mi thawngtla 11900 an um ih laimi 1000 hrawng an tel ti a si.\nFebruary thla sung ih Malaysia cozah hril awknak hi mitin hngak hlap zetih thlir cio a si.Ziangah tile refugee le migrant worker pawl mithmaitha pe theitu cozah kai seh la ,Christian cabinet tam tel thei seh la ti hi mitin saduhthah a si.Sihmansehla cozah party thun in lalnak a ngah sal tikah a tum cia vekin thenfainak a tuah ngaingai thlang mi a si..Hi thenfainak sitsinzi hi kan dung February thla in a thawk zo ti asi.\nMalay ram sungah migrant worker le refugee 2.5 million an um ih.Malay ram sungah tazavuan lo ram dang mi an tam tuk ruangah damiah,mihat,rukru, siihmang an tam vivo tihi Malay mipi cozah le mipi ruahdan a si.Kan dung February ni 25 sun ih palik pawl ih damaih mi pathum Pataling raya ih an kah that mi khal kha ramdang mi an si ti a si.Malay palik hotu bikih sim dan vek a si len kum 2006 hnakin 2007 ah hmuhkhin(criminal) 50% in a pung ti a si.\nTuah cun Malaysia ah ram dang mi thawng tla an tam tuk ruangah Immigration le thawng inn kiltu pawl pehtlaih awknak online tuah atul thu Immigration hotubik in a sim.Ahleicein an kaih mi kil khawi lawng si loin an nitin rawl man ah cozah butget a cem tuk ti a si. Malay ram sungih thawng tla 33% hi ram dang mi an siih an rawl man lawng ah kum khat RM 4,839,900 a cem ti a si.\nMalay UNHCR in tuini tiangah Refugee mi 39,000 registration a tuah sak zoih cumi sungah Laimi 12,000, Rohingza 12,700 an tel. Malay cozah in UN refugee conference ah sign a tthu lo ruangah Refugee pawl hi tazavuan loih pawm an siih UN khalin kaihkhihnak le humhimnak ah ziang hman a bawm thei ngaingai lo.Tuah Laimi registration tuah hrih lo mi 20,000 leng lo kan um lai ti a si.\nMalay cozah in a ram sungah Refugee organization tamtuk an um ruangah refugee thleng an tam sinsin tin a ruat thlang ti a si. Curuangah kan dung zarh sungih Zomi Association of Malaysia hotu pawl a kaih lawng si loin CRC, ACR le a dang refugee pawlkom hrang khalah ralrin zet kan tul ti a si. Malaysia kan cam sungah himdamtei kan um theinak dingah thlacamnak thawn ttang cio uh si.\nTLANGVAL LE FALA THUHLA\n( ..kan dung zarhta pehzawmnak.. )\nKan dung March thla ah New York governor Eliot Spitzer cu nunau pakhat a tawmpi ruangah a sinak ihsin a bang. International Motoring Federation president Max Mosley le Malaysia minister pakhat Chua Soi Lek khal nunau tawmpi ruangah an sinak an tan ta. Bill Clinton sanlai ih ‘Lewinsky’ thawn an thubuai tla kan thei lai. Kan dung tlawngkai ni khat ah Australia ah fala pakhat Jenny Deaves cun amai pa thawn nau an neih thu a phuang ih cui an fate cu taza-vuan siding in thuthentu a dil, himi ni-ah Malaysia-ah pacang pakhat cun a unaupa ih nupi cu hnatuanding tha thei vekin a ko suak ih, a sualpi. Kan theih thei milar deuhdeuh lawng hman sim ding an tam. Kan theih loh-in hivek thilsual hi ziangtluk in a tam ding?\nNupi pasal neizo le la neilo lam thu a silo. Nunau mipat nak lam sualnak cun hmunkipah ram a karh vivo. Malaysia ramsung ah Laimi pawl a thupte-in ziang kan cang ve pei? Kan dungzarh sunday ah kan unau hrekkhat thuthangca-ahcun ‘UN card nei ramdang fehzik hrawng ah nunau thalo inn lam ih palik in an kaih thuhla’ an ngan. LCF ah hivek lam kilvennak thu teh ngan a tul pei maw? A tlangpi in nunau hnakin mipa in mawh kan phur deuh a bang. Nunau thalo cu reilo te sungah an umdan ihsin theih thei an si. Mipa cu theih an har zet. Theih an si hnu-ahcun veikhat nak a rak silo theu!\nOlympic, world cup boruak le ziang vek puai caan ih thuamhnaw hlip thluh cing ih mipi hmai-ih um ngam tla mipa an si cuang. British Mental Health Foundation cun, ‘nunau hnak in mipa in sex lamah ningzahnak an nei mal ih, a thuruahdan tla a awlsam; hihin mipa cu nunau hnakin an zalen ti le cui an zalennak cu an hm\nHruaitu Issue 175


Chinram Phunsang Fimthiamnak Zalennak – chinbridge Institute\nFimthiamnak zalennak kan timi cu Phunsang tlawng pakhatkhat sungih a ummi Cazirhtu pawl, hlaikhlainak a tuahtu pawl le phunsang fimnak a zir rerotu tlawngta pawl hrang ih lo thiehlo ih a tulmi zalennak a si. Cuhleiah Fimthiamnak Zalennak timi cu Saya le Sayama pawl, hliakhlaitu pawl le tlawngta pawl ih zalennak a si lawng silo in Fimthiamnak lam hna a tuantu hmuahhmuah ih neihmi zalennak a si. Curuangah Fimthiamnak zalennak cu zirhnaklam zalennak, zalen zet ih hliakhlainak tuahtheinak, le zalenzet ih zirtheinak pawl an si lawng silo in a tulsammi tlingtlaknak pawl nei in Fimthiamnak rianram sungih nunphum aw in hna a tuanmi zokhal ih neihmi zalennak a si.\nFimthiam zalennak cu Leitlun ramtinkim ih a ummi zokhal ih neihmi canvo pakhat khal a si. Milai canzo pakhat a si ruangah fimthiamnak zalennak cu a zirtu, hlawhtlinnak a cotu zate ih neihmi a si. Fimthiamnak zalennak sung ih a telkhawm thehmi pawl tla cu zalen zet ih zirhtheinak, zalenzet ih hliakhlainak theinak, zalen zet ih suhhlam theinak, zalenzet ih cangantheinak le casuah theinak, fimzirnak phunsang tlawng thawn a pehparmi tuanvo neitu pawl hna an tuanmi tlun ah tlaksamnak pawl zalenzet ih hawl le phorhsuak theinak pawl khal an tel. (J – J Johnstone 2012:4) Fimthiamnak zalennak cun a umciami fimnak, thiamnak pawl le tuanzomi dinhmun pawl tlun ah zalenzet ih suhhlamtheinak, hliakhlaitheinak, zalenzet ih tisin theinak, maih hmuhdan pawl zalenzet ih ngansuah theihnak canvo pawl a kilhimsak a si.\nKan ram sungah zirhtu saya/sayama pawl, hliakhlaitu pawl, ca a zir reromi tlawngta pawl le fimthiamnak lam hna a tuantu pawl in thuneitu pawl hnen ihsin khamnak, hringhronak umlo te’n zalenzet ih ruahtheinak, maih hmuhdan zalenzet ih simphuan theinak, ramkhelthu ah zalenzet ih teltheinak pawl a um ahcun kan ram ah fimthiamnak zalennak a um tiah kan sim thei. (Cheryl Hudson 2016:19).\nChinram sungih Fimthiamnak Zalennak\nChinram sungah phunsang fimthiamnak zalennak ziangtluk a um timi hi Myanmar ram sung ah Fimthiamnak zalennak ziangtluk a um timi tlun ah a hngat aw. A tawinak in\nkan sim le Kum 1962, ralkap thuneihnak Uknak thalozet ruangah a siatralmi fimthiamnak zalennak cu tuini tiang felfamkim te’n an rem thei hrihlo timi a fiang. Kum 1962, U Ne Win acozah san ihsin tuini NLD Uknak san tiang ramkhel khawvel ih thathozet le zalen zet ih a teltu Saya le Sayama, tlawngta pawl a thawngtel in kaih le khih an tong rero timi kan hmu thei. Hrem le harsatpeknak dinhmun a tong rero tu Saya le Tlawngta khal ticawk lo in an um. (Censorship News No. 18, 1992) Thuneitu Acozah le an Ukhruainak tlun ah siseh, titheinak a neitu pawl tlun ih fakselnak pawl cu a sualnak tumpi tuah tluk in zoh ringring a silai. Kum 2019 thoktir ihsin June thla tiang Zalenzet ih sim le ngantheihnak Khammi daan an pahbal tin mipum (250) cu kaihkhihnak, thawngthlaknak le cawh kuanternak pawl a um rero lai ti hmuh a theih.\nTuini Myanmar ram ih phunsang fimthiamnak thangso dingzat ih a thanso lonak a san cu University pawl ah mahte zalen zet ih lairel theinak le Ukhruai theinak an neihlo ruangah a si. (Ei Shwe Phyu 2018: The Myanmar Times). Kum 2015 ih an remhngetmi Rampi Fimthiamnak Daan cun phunsang tlawngta pawl le Saya/Sayama pawl hrangah zalennak mallai a pek a bang nan cuih Daan tlun ah Saya/Sayama le Tlawngta pawlkom a tam sawn ih dokalhnak le soilselnak tamzet a um hrih thotho. Cutih ih dokalh a tonnak san cu Phunsang Fimthiam Zirnak le Ukhruaidan kan zohsal tikah Central Ukhruainak System a tamtuk hrih ruangah a si. (Ei Shwe Phyu 2018: The Myanmar Times) Tlunlam Central Ukhruainak System a tumtuk ruangah Phunsang tlawng pawl dinhmun ah an zirzoi dingmi ca thuhla (subject) pawl rem le tuahtha theinak an nei nawnlo. Saya/Sayama thar (asilole) Acozah hnatuantu thar laaknak thu khalah Phunsang Tlawng pawl cu zalenzet ih Lairel theinak an nei lo. Tlawngta pawl in an maih zir duhmi ca thuhla pawl le an kai duhmi tlawng zalenzet ih hriltheinak an nei lo. An zirduhmi le an kai duhnak tlawng pawl cu phunhra camibuai ih hmat ngahmi tam le mal tlun ah a hngat aw. Curuangah tufang ih Phunhra Camibuai a ongtu pawl in Zalenzet ih fimthiam zirtheinak siseh, mai duhmi ca le thuhla zirtheinak pawl le duhmi tlawng hriltheinak an nei nawnlo.\nCumi lawng silo in phunsang tlawngta pawl in tlawnginn hruangkulh sungih zalen zet ih simphuan theinak, a hleice in ramleng thiamsang pawl sawm in ramkhel thuhla simphuannak, tonkhawmnak pawl tuahtheinak an neilo. Phunsang tlawngta pawlkom pawl in tlawnginn hruangkulh sungah Simphuannak, tonkhawmnak pawl tuah an duh tikah rel dingmi thulu, thu le hla, sawmmi pawl ih hmin, an thuhlatawi le sawmmi mipum zate Tlawnginn Uktu professor pawl hnen ah kimten simthan ih siannak dil a tul. Cuih\ndan cu Fimthiamnak Ministry kuttang ih Phunsang Fimthiamnak Department ihsin Kum 2018, May 21 ni ih thlun dingdan tiah an khiahmi a si. Hih dinhmun zoh in phunsang tlawngta pawl in Tlawnginn Hruangkulh sungah zalen zet in maih duhmi thulu hril in tonkhawm le relkhawmnak an neihlo zia a langter a si. Cuih dinhmun pawl in a langtermi cu simfiang zomi bangtuk in tuini phunsang tlawng zate cu Rampi acozah ih Ukhruainak le thupeknak tangah ummi an si ruangah phunsang tlawng pawl ah Fimthiamnak Zalennak (asilole) zalen zet ih fimnak zirtheinak a um lonak san a si. Phunsang tlawng pawl ah Rampi Acozah (ahleice in phunsang fimthiamnak Department) in tlunlam (Central) Ukhruaidan an thum thei ih phunsang tlawng pawl ih maih hmakaa mahte sial in Ukhruai awk theinak a um lawngah Kan ram sungah Fimthiamnak Zalennak le zalenzet ih Fimthiamnak zir theinak famkimte’n an co ngah ding a si.\nNote: Written by Za Peng Lian, and translated by Thawng Bik\nPrevious Post Hakha University, College Penja Lam hawi Kjeaung yhm, Vawnsaichie\nNext Post Ciinthlak Tlawng (Lungpi) ih Tlawngta pawl ih hmuhtonmi harsatnak le sawmngiarnak pawl


A Voih A Zuar Ṭheu Ih Zarhkhat Ah $70,000 A Ngah, Asinan A Voih Tamtuk Ruangah A Damlo Bese – Meifar\nA Voih A Zuar Ṭheu Ih Zarhkhat Ah $70,000 A Ngah, Asinan A Voih Tamtuk Ruangah A Damlo Bese\nA voih cu palang burte sungah a khum ih online fehtlang ihsin a zuarsuak ṭheu. Nihnih sungah bur 97 a zuarsuak thei. A voih tam theinak dingah ei le in ah pee le voih tamnak thil pawl a ei hrim ṭheu.\nStephanie Matto in, “Ahlan ah ka bawngbite hlun, bawli hlun, ka sam le ka takkolhnak tidai pawl lei dingin in rak dil ṭheu. Asinan ka zuarsuak lo ih voih zuar hi a nuam sawn ding tin ka zuar cu ka hlawk phah zet. Palang ah cahnah tla ka ben ta ṭheu, voih zuar cu a nuam in a hlim um tuk” a ti.\nChristmas le Kumthar boruak ah a voih cahtu an tamtuk ih voih tamnak ei le in lam lawnglawng a ei ṭheu ruangah le voih a thawh tamtuk ruangah a dam lo bese. Steph Matto in, “Heart-attack ka nei ah ka ruataw lawk, ka thi thlang ding ka tiaw rero ih ka thinphang tuk.\nKa rualpi pawlin siizung ah in phur ih sibawi in in zohdik hnuah na gas umnak a ṭha nawn lo, na voih tamtuk ruangah a si na damlonak cu in rak ti. Ziang asikhallen ka hnaṭuanmi voih thawh cu ka cawlhsan lawk ding” tin mipi pawl hnenah theihternak a tuah.\nThailand Ih Um Myanmar Pacang In A Nupi A Vaw That, A Hnaṭuanpi Thawn An Hnamawk Lai A Hmuh Ruangah\nCNDF Ralkap Irhawn Suak >>>


Pathian Minung - Chinland Today Media\nDecember 23, 2012 12:54 am·0 comments\nBible Siar Ding: Thuphuan 1:9-16\nCuih meisa vannak tung pasarih lakah milai a bangzetmi a ding\n“Milai Fapa” timi sinak le kawhnak (title) in mit-thlam ah mi piangzet, khualtlawng ih thuthangtha sim rerotu Amai’ sanlai ih biaknaklam hotu pawl in an vuakmi pa ih hmel a hung cuang. Mi tthenkhat cun Pathian a sinak in nehnak a co ih asinan milai a sinak in a sung tiah an ruat men ding.\nMilai Fapa cu A Pathian sinak ih nehnak a co bangin A minung sinak sung khal ah nehtu a si thotho. Milai ih rung cang dingin A Pathian sinak kha caan malte sung a taansan. Milai sinak in sual nei lo nunnak (sinless life) thawn thinglamtah tiang thleng in thuthlun nun (obedient) a nei. Pathian a sinak in vancungmi bur hleihnih lenglo pawl in an humhim (Matt. 26:53). Minung a sinak in nasazet ih tisiatnak tiang tuarin A Pai’ thu a ngai.\nSihmansehla, Milai Fapa cu a ral pawl ih vuak le thawi theih minung a si nawn lo. Tirhthlah Johan in laarnak ih a hmuhmi thu hiti’n a sim. “A sam cu tuuhmul le vur bangin a raang. A mit cu meiling bangin a vaam. A ke cu somei sungih an thianter hnu ah an hnawt faimi daar vekin a tle. A aw cu tipilian tlasuar aw bangtuk a si. a vorhlam kut in arsi pasarih a kengih a kaa sung ihsin kaphnih hriam ralnaam pakhat a suak. A mithmai cu sun laitak ih ni bangin a tleu,” a ti (Thup. 1:14-16).\nJesuh Khrih cu Pathian Fapa (Son of God) a si vek cekci thawn bangran aw in Milai Fapa (Son of Man) a sinak khal ah nehnak a co ringring a si.\nMilai Fapa, Pa Pathian hnenih in hruaikir saal ruangah ka lungawi.\nJesuh cu Pathian Fapa le Milai Fapa a si kop ruangah tuni ka nunnak ah ziangmi danglamnak a um?


Ralkap Lamtang Pawl Cu Lai Meithal Thawn Mipi Lamah An Lut – Meifar\nMagway Division, Htee Lin Township, Zee Taw khua ih ralkap lamtang Pyu Saw Htee pawl cu an sual siraw in YDF-Htee Lin lamah an lut. Lai meithal zun 25 khal mipi kilhimtu hnenah an ap ih nanmah thawn ral kan dotlang ding an ti.\nYDF-Htee Lin thuphuangtu in “Pyu Saw Htee miphum 30 cu kan hnenah an ra tlanlut, ziangti vekin Pyu Saw Htee pawlkom hi an din ti cu ka thei lo. Kan hnenih ra luttu Pyu Saw Htee pawl cu Zee Taw khuami an si, an meithal pawl an thlah ih nangmah thawn hnaṭuan tlang dingin kan ra ap’aw an ti” tin media hnenah a sim thei.\nOctober 14 zinglam nazi 8:30 hrawngah ralkap kuthnuai ih cangvai ṭheu Zee Taw khua ih Pyu Saw Htee pawlin Lai meithal 24 le Htein Taing khua ihsin Lai meithal 1, zaten kom 25 cu mipi kilhimtu YDF-Htee Lin hnenah an ap.\nCun, mipi lamah tangin thuneihnak latu ralkap pawl an do thlang ding thu tiamkam awknak an nei. October 10 sun ah Htee Lin ralkap sakhan ihsin meithal phur Pyu Saw Htee pawl cu lamzin ah YDF-Htee Lin pawlin an rak kap ciamco ih Pyu Saw Htee pakhat a thi.\nAn meithal phurmi 20 khal an laksak, Pyu Saw Htee pawl cu that an tong rero nan ralkap pawlin an run lo, an humhim tum lo ruangah an beidong ih mipi lamah an tlanlut. Pyu Saw Htee pawl ih meithal cu ralkap in mipi kilhimtu ta an rak lonsakmi pawl a si.\nYDF-Htee thuphuangtu in “October 10 sun ah Pyu Saw Htee pawl an fehnak lamzin cu kan thei thup ih kan va kap. Pyu Saw Htee pawl kan kap cu ralkap pawl kap vek thotho kan si, ralkap pawlin an thuhla an thei nan an run lo, an ra humhim tum lo.\nAn khua khalah ralkap pawl an va feh lo ih an ngaihsak lo, ralkap pawlin an phatsan vek a si. Curuangah ralkap pawl an zum thei nawn lo ih kan hnenah an ra tlanlut” a ti. Htee Lin ramsung ah mipi kilhimtu le ralkap pawl an doaw ṭheu ih ralkap pawlin an neh dah lo, October 7 sun ih an doawknak khalah ralbawi pakhat telin ralkap 4 in hliamhma nazet an tuar ih dung an sip.\nThlanrawn Khua Kiangah CNA/CDF In Ralkap Pawl An Kap


Chin Mi Australia Ah Mawtaw In Pah That - Chinland Today Media\nApril 15, 2015 2:22 am·0 comments\nTui a dinnak dunglam zin piah vansiat a tong\nMelbourne: Australia, Melbourne nitlaknak lam ih um Pu Sai Nawl Ling, 61 cu, April 14, 2015 tlailam ah a inn kiang te ih lampi a tan laifang cu mawtaw in a pah ngah ih a hmun ah a nunnak a cemcih. A ruang hi palik le ruang zohfeltu pawl hnenah a um ih tuisun sml 10:00 ah a thuhla fiang sawn thei dingin Chin Community Victoria hotu pawl in an tawlrel pi ding.\nPu Sai Nawl Ling 2013 ah New Delhi ihsin an pafa rual in Melbourne khawpi ah an ra thleng. April 20, 2010 ah a nupi in New Delhi an um laiah a rak tan san.\n‘A thihnak ding theihthei dingin ziang tin hmanin a um dan pawl danglamnak ziang hman a neilo. Sinan tulai cu a lungleng zet vekin a um in ka thei’ tiah a fapa Van Bawi Thawng cun a sim. ‘Tui’ thla ni 20 hi ka nui’ in tan campha a siih, a thinlung in a tuar na zet tla a si ko ding. A leng ahcun langhngan zet cun a um lo’ tiah a sim bet.\nTlailam sml 7:00 hrawng ah a suak. A um pi a tuupa le a fanu in a umnak an hawl nan an hmu thei lo. Cutin zan sml 12:00 hnu ah palik hnenah a cincang simnak an neiih an pa cu an inn kiang ih mawtaw cangsual ah a nunnak a cem thu an rak sim.\n‘Mawtaw cangsual umnak hmun vei 2 rori kan va tan. A mah a si ti kan theilo. A but hruh mi te tla cu kan hmu. A pahtu pa hi Asia hmel pu a siin kan thei’ tiin Mai Sang Men Hniang cun a sim.\nTui mawtaw ih a pahnak hmun hi an inn ihsin meter 50 tluk hla a siih, an inn hmai plaza dawr ih feh tlunglam cangsual a si ding zum a um zet.\nPu Sai Nawl Ling hi Zalai khawsuak a siih fapa 1 le fanu 1 a neiih a tuupa 1 thawn an khawsa. A thuhla pawl hi Chin Community Victoria le a lawinak Grace Community Church pawl in an buaipi ding.\nCansual ruangah Melbourne mi pathum an thihnak a siih, Tlangleng ih pahthat, Tidai ih tla le tui’ta mawtaw ih pahthat pawl an si. Melbourne ah Chin mi nisuahnak le nitlaknak lamah an um veve ih, nitlaknak lamah mi 5000 lenglo an um ding tiah zum a si.#


VOL,. 1. SESSION 11 - Hre Mang\nVOL,. 1. SESSION 11\nJESUH IN A DUNGTHLUNTU PAWL A THUAM\nKey: Jesuh in leitlunah amai mission hna kan tuan theinak hrangah kan tulmi in pek theh asi.\nJesuh in a rundammi zumtu pawl cu rundammi kan sinak tiang in tuahsak lawng si loin a rawng kan bawlnak hrang kan tulmi ziangkim in pek asi ti theihnak in thazangthar ruahsannak thar in pek ringring asi. Tuitum zirnak ah Jesuh in a dungthluntu pawl a thlahnak thu (Mathai 10:1,5-10) ihsin Bible in in zirhmi pawl kan zir ding. Jesuh in milai parah hngat aw lo in ziangkim amai hmin in amai huham cahnak ringih a hna kan tuansuak ding hi a duhmi le tumtahmi hnatuan dan asi.\nA hmaisa ah Jesuh hnen ihsin zir duhnak lungput thawn tangdornak in kan zir ding thu kan zir ngah zo. Asinan Pathian thutak zir le theih timi cu nunpi nak tel loin a famkim dah lo. Pathian thutak theih le zir nak ihsin nun thleng awknak a rah suakih thulunnak nun a hringsuak ringring asi. Thu kan lung sinsin asile nunrah tam sinsin kan rah theinak lamzin um sun asi.\nZirnak thlacam in thok uhsi.\n· A tuzarh sung Pathian in a lo zirh, a lo hruainak parah lungawithu sim aw.\n· Leitlun Jesuh mission hnatuannak ah tel ve dingin, a tulmi thawn Pathian ih thuammi si dingin dil aw. Ziangmi zawn ah thansoh na tul ih ziangvek hnatuan suah na duh timi pawl lailan zetin Pathian hnenah sim aw.\n· Pathian hnenah a thu theihlawng si loin raltha zet ih a thu ngai in nunpi thei dingin Pathian hnenah thlacam aw\nHnatuan pakhatkhat zoh tikah hantuantu in a hmanrua pawl thiam nal zetih a hmang thiam leh thiamlo awlten theihtheih asi.\nHnatuan thupi pakhatkhat tuan suak dingin atulmi hmanrua pawl thawn thuam thazetin na theih awk can a um maw?\nJesuh ih hnatuan thupi zet a lo fial tikah a tulmi hmanrua pawl lo pe loin a lo fial dah pei maw? Lungawi umza asimi cu, cutin in fial dah lo asi.\nTuitum zirnakah Jesuh in a dungthluntu pawl ziangtin a thuam, ziangvek hmanrua pawl a pek cia theh timi kan zoh ding. Himi zirnak hi dungthluntu nun hrangah a thupi zetmi asi.\nLeitlun ah Jesuh ih mission hnatuannak ih na telve nak ah ziangvek in thuam na duh ih ziang hmanrua pawl na tul?\nMathai bung 10 hlan cu dungthluntu pawl kha Jesuh hnenah an um, an ei an in an zir, an tlangleng. Asinan bung 10 hnu lamah Jesuh in a kopkop in a thlah hai.\nMathai 10:1, 5-10, 1Jesuh in a dungthluntu hleihnih kha hmun khatah a ko ih thlarau ṭha lo dawihlo theinak le natnak le dam lonak a phunphun damter theinak huham a pek….. 5Hi hleihnih pawl cu Jesuh in a thlah ih ṭhatein thu a cah hai. “Zentail ram ah va feh hlah uhla Samaria khawsung ah va lut hlah uh. 6Cuhnakin a hlomi tuu run Israel mi pawl hnenah nan feh pei. 7Feh uh la, ‘Vancung Uknak a nai zo,’ tiah va sim uh. 8Mina damter uh, mithi thoter sal uh, phaarnat a neimi pawl damter uhla khuavang pawl dawihlo uh. Man loin nan ngahmi kha man loin va pe uh. 9Nan kordip ah sui tangka siseh, ngun tangka le dar tangka siseh, pai hlah uh. 10Nan khualtlawnnak lamzin hrangah rawl dilnak ah cawdip siseh, angki hlei siseh, kedam le kianghrol siseh, keng hlah uh. Hnaṭuantu pa cu a sammi hmuahhmuah pek thluh a si ding.\nJesuh in atlunlam thupek vekin thu lo pe, tuanvo lo pe sehla ziangtin na ruat ding?\nA tlunlam thupek sung ihsin khuimi bik a harsa bik ding tiah na ruat, ziangruangah?\nJesuh dungthlun dingin kan timtuah tikah Jesuh in kan tulmi ziangkim thawn in thuam theh asi. Pathian, leitlun, le milai thuanthu ziangtin a her timi theihfiang theinak ding hrangah Bible kan nei. Pathian fale pawl pawlkomnak kawhhran sungah mibur pawlkom kan nei. A hnatuan in fial mi tuansuak thei nak ding hrangah hmanrua tha, thlarau laksawng phunphun in pek.\nJesuh ih hnatuan fialmi tuansuak thei dingin thlarau laksawng na co mi pawlin ziangtin a lo bawm?\nA hnuailam thupek hi Jesuh hnen ihsin ngah ding na duh maw?\nMathai 10:8, Mina damter uh, mithi thoter sal uh, phaarnat a neimi pawl damter uhla khuavang pawl dawihlo uh. Man loin nan ngahmi kha man loin va pe uh.\nA tlunih Jesuh thupek mi pawl tuah thei dingah na ruat aw lo asile na dik asi. Nangmah in na tuah thei lo mi pawl cekci Jesuh in nangmai nunnak hmangin tuah a duh asi. Mathai 10:1, Jesuh in a dungthluntu hleihnih kha hmun khatah a ko ih thlarau ṭha lo dawihlo theinak le natnak le dam lonak a phunphun damter theinak huham a pek.\nTuisan Jesuh dungthluntu pawl kha Jesuh in leitlun pum huap in mangbangza hnatuan tuansuak dingin tuanvo in pek asi. Kan neihmi hmanrua tha bik cu amah Jesuh thawn bulpak pehtlaihnak kan neih ih amai thawn hnatuan tlang ding asi.\nJesuh thawn nan pehzawmnak ruangah ziangtikah raltha zetin nangmah te na tuah suak thei lomi hna na tuansuak can a um dah maw?\nJesuh in a dungthluntu pawl cu amai huham cahnak le thuneihnak in hantuan a fial hai ih an tulmi hmanrua pawl thawn a thuam hai asi. Cuvek thiamthiam in tuini ah Jesuh dungthluntu pawl cu Jesuh in leitlun mission hnatuan tuansuak tu dingah tuanvo pek mi kan si.\nJESUH IN KAN TULLO MI PAWL A SIMFIANG\nJesuh in a dungthluntu pawl hnenah an tulmi hmanrua pawl a pek mi a thuam hai lawng asilo an tul lo mi pawl tla fiangzet in a theihter hai asi.\nMathai 10:9-10, 9Nan kordip ah sui tangka siseh, ngun tangka le dar tangka siseh, pai hlah uh. 10Nan khualtlawnnak lamzin hrangah rawl dilnak ah cawdip siseh, angki hlei siseh, kedam le kianghrol siseh, keng hlah uh. Hnaṭuantu pa cu a sammi hmuahhmuah pek thluh a si ding.\nAsile tuisun ah kan neihmi tangkabawm, thilri pawl kan hlawn theh ding tinak maw si? Si ciah lo. Jesuh in leitlunah an hngat awknak, an rinsanmi pawl parah hngat aw lo dingin a zirh hainak asi. Cutin zaahza Jesuh parah an hngat awk ih an zir ding a duh, a zirhmi asi.\nNa nunnak na zohsal tikah zumnak in ke na kar can ziangvek a um dah? Ziang a cang?\nTuisan Jesuh dungthluntu pawl khalin Jesuh dung kan thlun tikah kaimai ruahban lo, leitlun mithmuh thieh thil kan hngat awknak lenglam ah zumnak in ke kan kar a tul asi ti kan fiang awk a tul. Zumnak leitlun khualtlawnnak ah nangmai tuahthei mi, nunphungdan kel ten nung in tuah thei mi fangfang asile kekar hlat na tul ih na umnuam zetin dinhmun lenglam ah na ke na kar a tul asi.\nJesuh dungthluntu na sinak vekin na tumtah mi ziang asi?\nNa tumtahmi hlawhtling dingin ziangtin Jesuh parah na hngat aw?\nTUAHVE TEL VE\nTumtahmi plan neih hi thil thupi zet asi. Jesuh leitlun mission rawngbawlnak hrangah tikcu pek in timtuahnak neih khal a tul hrimhrim mi asi. Leitlun nitin nun hrangah tumtahnak le Jesuh leitlun mission hnatuannak hrang tumtahnak plan neih cu a bang aw lo zet asi. Jesuh leitlun mission hrang tumtahnak plan neihmi cu milai thazang, ruahnak, le fimnak in a tlin lo mi, Jesuh amah rori tel in amai huham cahnak le fimnak lawngin tuahsuah theih mi asi dingmi asi.\nNangmah le na group sungah ciamciam ten to khawmin Jesuh leitlun mission rawngbawlnak hrangah tel in tumtahnak plan tuah tlangih Jesuh parah hngat aw dingin plan tuah tlang uh.\nJesuh dungthluntu pakhat si in ziangtin na thangso duh?\nJesuh dungthluntu pakhat na sivek in Jeduh leitlun mission hrangah ziang tuansuahmi neih na duh?\nZARHKHAT SUNG TUAH DING\n· Thlacamnak in Pathian thawn cat bang loin pehtlaih in amah thangthat aw\n· Bulpak Bible siar le zir dingmi pawl bulpak in Bible siar in thusuhnak pawl sang in ngan khum aw\n· Lamzin feh phah in na umnak veng sungah thlacam in feh awla, Pathian hnenah na umnak, na duhsakmi minung pawl ziangvek si hai sehla na duhsak timi Pathian hnenah sim aw\n· Na insungsang minung pawl thawn to ciamciam in lailan ten sut hai aw, a tu hnakin jesuh hrangah na hman awk dingmi na sup awkmi, dunglam ah a lo kai awktu ziang a um timi pawl sut aw, thinlung sangka ong in sut aw la lo sim hai seh.\nZohlo in ngah; Mathai 10:27-28, 27Khawthim lakih ka lo simmi hi sun khawvang ah sim sal uhla a thup ih nan theihmi hi innpar ihsin phuang uh. 28Taksapum a that thei nain thlarau a that thei lotu pawl cu va ṭih hlah uh. Takpum le thlarau a pahnih in hell sungih a that theitu Pathian kha va ṭih sawn uh.\n· Na thlacammi pawl cabu sungah ngan khum awla, Pathian in na thlacam a lo sannak pawl ngan khum aw. Hitin thlacam mi cabu sungah ngan hi Pathian in in sannak pawl hminsinnak tha zet asi.\nNITIN BIBLE SIAR IN THLARAU IN A LO ZIRHTHARMI PAWL NGAN KHUM AW\n1. Seemtirnak 22:1-18;\n2. Seemtirnak 5;1-21;\n3. Suahhlannak 6:28-7:13;\n4. Joshua 2:1-24;\n5. I Samuel 17:1-37;\n6. John 4:1-26;\n7. Philipians 2:1-18\nNA TULMI HNAKIH TAM\nJesuh dung na thlun asi ahcun famkim lo zetin na thei aw dingih, na tuanvo tuansuak thei dingin tlaklo tlinglo zetin na thei awk can a um ding. Atu ah cuti cekci in na thei aw tla asi thei. Cutin na ruat maw ruat lo maw, nangmai felnak tlinnak in Jesuh dungthlun dingin na tlak lo hulhual asi. Na zirnak theihnak in a tlin lo. Nangmai ruahnak le ti theinak in hna tuansuah na tum asile na tlinlo zia na thei aw ding. Jesuh ziangkim thei ziangkim ti thei thianghlim famkim Bawi Jesuh ih dungthluntu palai si dingin na tling lo na tlak lo na thianghlim tawk lo zia na thei aw ding.\nNangmah lawng na silo, Khristian zapi ten Jesuh Khrih ih dungthlun tlak lo lawnglawng an sit theh. Cucu thusia vek a bang. Thuthangtha cu ziang asi tile Jesuh ih dungthluntu na si vekin amai cahnak thilti theinak fimnak ringring a nungmi na si ruangah na tlinlonak tlaklonak, thianhlim lonak pawl cu zoh asinawn lo ih amai huham cahnak thianhlimnak ringin nitin na nun ruangah tuanvo ziangkim na neihmi siseh na dinhmun siseh amah ah a hngetmi a famkimmi na si zo.\nAmah na tulmi ziangkim asi.\nZiangzawn ah Jesuh dungthluntu famkim lo,tlamtling lo tiah na thei aw aw?\nZiangvek dinhmun le tikcu can ah Jesuh dungthluntu sinak in raltha zetin na nung in na cangvai dah?\nTuzarh sungah Jesuh huham cahnak ringin ziangvek dinhmunah ziang na tuah in na nung ding?\nKAN TULMI JESUH IN IN PEK\nJesuh cu kan ziangkim kan hrampi ah hmangin ke kan kar tikah kan tulmi ziangkim in pek theu asi.\nEphesians 6:10-17, 10A netnak ah, Bawipa thawn nan pehzom awknak le amah ih cahnak ruangah nan thazaang cu cakter sin uh. 11Satan bumsiatnak do thei dingah Pathian ih a lo pekmi ralthuam kha hruk uh. 12Ziangah tile kan domi pawl cu milai an si lo, vanih a ummi thlarau sia cahnak pawl, uktu pawl, thuneitu pawl, le hi a thimmi leikhawvel pumpi uktu pawl an si. 13Curuangah atu ihsin Pathian ralthuam kha hruk uhla caansia a thlen tikah nan ral pawl cu nan do thei ding ih a net tiang nan do hnuah nan ṭanhmun cu nan hum ngah ding.\n14Curuangah khoh zetin ding cia uh: taaikhap ai-ah thutak kha nan taai ah khap uh; ṭaangphaw ai-ah dingnak kha nan ṭaangah song uh; 15kedam ai-ah daihnak Thuthang ṭha phuan hiarnak kha hruk uh. 16Catbaang loin thirphaw ai-ah zumnak kha keng ringring uh; ziangah tile Satan in meiling bangtuk a si mi thal in a lo kah tikah cuih phaw cun nan mit thei ding. 17Cule lukhum ai-ah rundamnak kha lak uhla Thlarau ih a lo pekmi ralnam ai-ah Pathian ṭongkam kha keng uh.\nCang 12 nakah Paul “kan do mi” atimi hi ziang asi tiah na ruat?\n“Ralthuam” cang 14-17 sungah a simmi pawl hmangin ziangvek hlawknak na nei in na nunpi?\nZiangmi ralthuam hmangin na nitin nun thlarau rodalnak ah na thuam awk sinsin na tul?\nPathian thu lungin, thlacam in, Pathian thawn pawlkomnak nun na nunpi asi ahcun cak zetin thlarau ralthuam thawn lo thuam dingin Jesuh in in kam cia mi asi.\nMathai bung 10 ah Jesuh in dungthluntu pawl a thlah hai ih an ra kirsal tikah amah thawn an pehtlaih awknak cak sinsin dingin a phunphun in a thuam hai asi.\nMark 6:30-31, 30A thlahmi pawl cu an ra tlung ih Jesuh cu an tong ih an tuahmi hmuahhmuah le an zirhmi hmuahhmuah an sim. 31A hnenih a rami le a kirmi, mi sukso pawl cu an tamtuk ruangah Jesuh le a dungthluntu pawl cu rawl einak caan hman an nei lo. Cu hrangah an hnenah, “Kan feh pei ih kanmah lawng hlimphirte ih kan um theinak hmunah va um uh si; cule malte tal nan cawl thiam ding,” tiah a ti.\nJesuh in leitlun a mission hnatuannak ah kan tel vekin kan tulmi ziangkim thawn in thuam ringring asi. Asinan amah thawn pawlkomnak nun nei in amah thawn kan pehzawm awk ringring tik lawngah in thuammi ralthuam kan hmang thei asi.\nA tunai na nunah Jesuh thawn bulpak in neihniam zet le thuk zetin ziangtin pehtlaihnak na nei?\nTuzarh sungah ziangtin ziangvek canah Jesuh thawn bulpak pehtlaihnak nun na nei ding?\nJesuh leitlun mission hnatuannak cu kanmah bulpak thuneihnak in kan tuah thei lo ti theih hngilh lo a tha. Asinan ziangkim thuneihnak neitu Jesuh in thuneihnak in pek zo asi (Mat. 10:1). Kannih cu kan cak lo asinan amah cu cakkim asi. Tongkam ah kan famkim lo, anih cu a famkimmi asi.\nNa hnatuan cu nangmai bulta asilo, na thuneihnak cu nangmai thuneihnak asilo. Kawh na sinak cu Pathian thulung ding lawng asi.\nPahtian a thu ngai dingin a tu ah ziangtin a lo ko? (Tikcu la in a mai aw ngai aw).\nJESUH IN KAN TULLO MI A FIANGTER\nLeitlun nunah voi tampi cu Pathian thu lun hnakin thusuh milai in an hmang theu. Tirhsiang zetin pek awknak hnakin phunzai an hmang theu. Zangfahnak le ruahsannak thu sim hnakin simsiatnak sim an hmang theu.\nMilai thinlung cun Jesuh leitlun mission ah tel ve thei lo dingin puhmawh ding a thei ringring theu.\n· Hnatuan ka hloh pang ding\n· Bible thu ka thei tawk lo\n· Thlarau laksawng ka nei lo\n· Thaisun lamah ka zuam leh ding tivek in Pathian rawngbawlnak ah tel lo dingin puhmawh ding an nei rignring theu asi.\nPathian in tuahter a lo duhmi tuah lo dingin ziangvek puhmawh ding na nei ve?\nJesuh dungthluntu pawl khalin cutin an rak si ve dah. Cuiruangah Jesuh in zianghman keng lo in a feh ter hrim. Sumpai, kianghrawl, hnipuan thlengawknak, zianghman keng lo in Jesuh thupek parah hngat aw dingin a thlah hai.\nA tu zarhkhat sungah ziangmi pawl in na tikcu a hlei in an lo lawng ih Jesuh mission hnatuan ah tel theilo dingin an lo cawkbuai?\nJesuh mission hnatuan tuan suak dingin ziang parah na hngat aw theu, sumpai, mibur thazang, innsang sunglekhat, pehtlaih mi, tvp?\nJesuh ih dungthluntu pawl hrangah Thuthangtha in in simmi, kan ken tul lo mi pahnih:\n· Kan milai thupitnak ken a tul lo\nLuke 9:46-48, 46Dungthluntu pawl cun anmah lakah zoso a tum bik, timi thu-ah an el aw. 47An ruahmi kha Jesuh in a theih ruangah nauhakte pakhat a hruai ih a kiangah a dinter. 48Cule an hnenah, “Ka hmin in hi nauhakte a cohlangtu cu keimah i cohlang a si; keimah i cohlangtu cu i thlahtu a cohlang a si. Ziangah tile nanmah lakih mi nauta bik cu a tum bik a si,” tiah a ti.\nJesuh dungthluntu na si vekin midang thawn tahthim dingin thlemnak na tong theu ding.\nKhrihfa zumtu dang pawl thawn voi ziangzat na tahthim aw theu?\na pahnihnak ah Jesuh dungthluntu ih kan tanta tulmi cu mai dingfelnak nun, le midang soiselnak asi.\nLuke 9:46-50, 49Johan in, “Bawipa, mi pakhat cu na hmin in ramhuai pawl a dawi rero kan hmu ih kan dawn; ziangah tile kan bu sungtel a si lo,” tiah a ti.50Jesuh in, “Dawn hlah uh; ziangah tile zokhal sisehla a lo dodal lotu cu a lo bawmtu an si,” tiah Johan le dungthluntu dang hnenah a ti.\nMidang in Jesuh dung an thlun daan thu ah voi ziangzat na soisel in cuai na thlai hai theu?\nThlemnak sungah tluksiat a awl zetmi cu kanmah lawng hi a dikbik, Jesuh dungthlundan dikbik, doctrine tha bik, mizia tha bik, Pathian biakdaan dikbik, Thuthangtha sim bik, midang piangthar ter bik, kan si tiah mah le mah tha hleice in porh awknak thangsungah tan aw zet asi.


Kawlramah Swine Flu pakhat in nei - Chinland Today Media\nKawlramah Swine Flu pakhat in nei\nJune 29, 2009 8:05 am·0 comments\nYangon – Kawlram ah H1N1 natnak hrik kum 13 mi nauhak te ih an hmuh thu Kawlram thuthang cun a phuang.\nHi nauhak nu tehi tu nai te ih Singapore ihsi ra tlung mi a si. National Health Laboratory ih si an zofel hnu ah hi nauhak nu hi Yangon General Hospital ah a mahte hmundangah ret a si thu khal New Light thuthang cun a ngan.\nSingapore ihsin June 21 ih a ra tlun laiah hi Swine flu an hmu lo. Hi nauhak nu te hi tlawnginn ah a khuh rero ruangah an tlawng zirhtu pakhat in sizungah tlawngkai ninga niah a feh pi tiin Thuthang cazual suahmi cun a ngan.\nA rualpi, a tlawngkai pi, a tlawngca zirhtu le a sungkua amah a naih tu pawlkhal lenglam ih suak lo dingin Harhdamnak lamih thunei tu pawl cun an sim ti khal cun thuthang cun a ngan. A vanzam topi mi 91 pawl khal zoh felnak neih rero lai an si.\nMexico Ram Swine Flu Nat Nak\nSwine Raibur natnak a tuar zotu ram pawl\nVok khuhnat karh sinsin : WHO\nSwine Flu Natnak A Pung Ding


A Rak Hlomi Nikhat Thlirsalnak - Chinland Today Media\nAugust 26, 2012 9:34 am·1 comment\nKan Bible kan siar tik ah thil danglam zet pakhat kan hmu thei mi cu; “13A ti vekin Israel mi pawl in an ral pawl an neh thluh hlan lo ni cu a ding ih thlapi cu a cawl ngaingai. Hi thu cu Jashar Cabu sungah an ngan a si. Ni cu feh nawn loin van laifangah ni khat pumhlum a cawl.” (Joshua 10:13) ti asi. Joshua san lai ih Israel le Amor mi pawl ral an do awk lai fang thu asi. Ral an doawk nak ah Israel pawl ral an neh theinak ding in ni khat sung ni a rak cawl. Tuini ah Scientists lam ih mifim thiam tampi’n leitlun thuhla ni le thla an zingzawi rero tik ah, nikhat hi a kim lo a si tin an hmusuak. Nikhat a hlo, a kim lo ti ih an hmusuak mi cu cui ni khat cu Christian Bible sung ih a um mi Joshua san lai ih nikhat a cawl a si tin ngan mi hi thudik a si ding tin Scientists mifim tampi’n an zum.\nASI THEI NGAI PEI MAW?\nHitin nikhat sung feh lo in ni a rak cawl timi hi a si thei ngai pei maw? Ziangahtile ni cu a feh ve rero maw si, zingtin a cawl thei? Tin a suh theih a si. Ni cu a feh ve ti kan thei dah lo leilung hlumpi lawng in ni hliap ah a her ih a feh rero tin sim theu asi. Leilungpi’n ni voikhat a helsuak le kum khat a rei ti a si, ni cu a feh lo ruangah cawl ding khal a um cuang lo, asile Leilung a her lai rero mi a cawl sawn maw si ding? Cuti a si khal le Ziang tin leilung teh a her lai rero mi a cawl ve thei tin sut a theih ve lala. Pathian thilti theinak lang nak teh a si thei pei maw?\nSCIENTISTS MIFIM TAMPI’N AN ZUMTHEILO NAK SAN\nNi a cawl ti thu thawn pehpar in mithiam scientist hrekkhat pawlin an zum thei lo. Curuangah hitin an sim theu, Israel le Amor mi pawl an do awk lai ah nikhat cu thlipi rialruah napin a sur ruangah an ral pawl tamtuk an thi ih, a hrekkhat a thi lo pawl khal an cawrnaa thluh asi anti. Pathian in an ral a neh sak tinak asi. Ni a cawl ti mi tongfang hi Hebrew tong in “Damam” ti a si ih, umzia dangdang a nei thei, cu pawl cu “ ngui men, reh thepthep, canglo, ding men, hngak, tivek pawl in sim a theih asi. Ni acawlh thu thawn pehpar in himi tongfang hman a si ah cun; “ ngui men” tinak a si ih, Eng lo, a tleunak suah ter lo, khawhdur in a phen theh tinak a si. Curuangah himi ni a cawl, a ding ti mi hi Joshua in aral pawl Pathian ih a nehsak cia mi a neh bet vivo theinak ding ah ni in a tleunak suah hrih hlah seh, an hnen ih rialruah le khawdur rungthleng mi in zianghman lang thei lo in nitleu kha a tleunak suak thei lo ding in a phen vivo a si ding an ti. Cun Joshua cabu sung ih ni cu nikhat pumhlum a cawl a si tin ngan mi hi a hnen ih rial ruah le khawdur ruang thleng khan phen ta vivo she tinak a si sawn tin an ruat. Cutin ni a rak cawl ngaingai lo ding tin an zumnak hi mitampin an ruat sual deuh hmang tin an zum.\nSANTHAR MITHIAM TAMPIN AN ZUMNAK SAN\nHivek mithiam hrekkhat ruahnak hi tulai mithiam Scientist pawl le Pathian thu lam ih mithiam tampi’n an pompi thei lo. Ni a rak cawl ngaingai a si an ti. kan dung reituk loah, USA, Maryland state, Baltimore ih um mi, Curtis Engine company Chairman Mr. Harold Hill le Rocket lam thiam mi tampi’n hi thu an hliakhal tikah ni khat sung ni a hloh asi tin an hmu suak ngah. Maryland ih um Green Best hmun ih Astronauts timi rocket kah suahnak lam thiam pawl khal in a rak hlo mi nikhat an hmuhsuak thu an simve. Cutin nikhat cu computer in kan dung lam kum tampi ihsin thok in nitin caan feh daan an tuatter ih cu laifang ah ruah lo pin computer cu a hna tuan a cawl ih, a sen a rak piah ti asi. Computer ih a sen a ra lang cun thil dik lo a um ti cu theih a si mai. Cutin thil dik lo a um tin a piah rero mi ih a simduh mi cu ni khat a kim nawn lo ti mi a sim duhnak a si. Cui thu cu Scientist pawl in an ruat tik ah Baible sung ih nikhat kim lo mi kha a si rori ding tin an zum.\nJoshua in ral an doawk laiah zan khawthiam lakih an ral pawl ih rak do le sim kha a phan ruangah Pathian hnenah ni cawl ding in a rak dilnak a si. Kha mi laiih nikhat a ti mi kha ni khat pumhlum cu a rak si lo hmang, nazi 23 le minutes 20 lawng a rak si hmang tin an tuat. A tlangpi’n nikhat cu nazi 24 ih tuat a si theu. Josh 10:13 thuthawn pehpar in mirang Bible kan zoh a sile ASV, NI V, RSV pawl khalah (A bout the Whole day) tin ngan a si. kawl le lai Bible Thianghlim ah cun nikhat sung tin ngan a si. Bible an rak ngannak hrampi kan zoh a si le “Nikhat hrawng, nikhat zikte” tivek in ngan a si sawn. Nikhat sung ni a ding kan ti khal le, ti theih a si ko. Bawi Jesuh thlan sung a um sung khal kha nithum cekci cu a kim deuh lo hmang nan, nithum vek in sim a si ih, cucu a dik nak zawn khal a um ve asi.\nII SINGPAHRANG 20:11 THLIRSALNAK\nNikhat sung ni a cawl kan ti a sile nazi 24 a kim a tul. Asinan Joshuah cabu sung ih nikhat sung a cawl timi hi nikhat a kim lo deuh hmang , minutes 40 a sam lai nikhat kimnak ti asi. Cui minutes 40 sam lai mi cu khuiah kan hmuhsal thei ding? Siangpahrang cabu sungah kan zoh a si le; “11Cutikah Isaiah in, Bawipa ih hnenah thla a cam ih, Bawipa in phenthla cu Siangpahrang Ahaz ih tuahmi kailawn ih a suh vivo laiah dunglam ah kar hra a kirter a si,” (II King 20:11) tin ngan asi. Himi ni hliap cia kar hra a kir sal ti mi hi ziang ti can a si pei? Kan nauhak lai te ih, funghrek te phun in cui a phenthlam thawn nazi kan rak tuat theu vek in. Himi san lai ih an tick cu tahnak hi nazi an rak nei hlan ah cun funghreu maw thil dang pakhat khat nisatnak hmun ah an phun ih, cumi a phenthlam zoh in zinglam le zanlam tik cu caan an rak hmang theu. Cumi cu kar bak bang in nikhat cu hmun zingzat ah si maw an rak then ih, tik cu an rak siar.\nJOSHUA CABU SUNG IH MINUTES (40) SAMMI THLIRSALNAK\nCu mi kar hra ti mi cu mithiam pawl ih hmuhdan ah cun degree pahra tinak a si an ti. Cu tikah kanan (Maths) tuat dan vek ih kan tuat duh asile kan thei cia vek in leilung hlumpi cu degree 360 tin theih theh cio asi. Thiltahnak lam degree siardan ah cun a hlum mi pohpoh cu degree 360 a si ih, a hlum hrek cu degree 180 asi. Cutikah ni khat nazi 24 sungah leilung pi cu veikhat a helsuak, cumi cu kanan (Maths) vekin kan tuat a si le degree 360 ah nazi 24 a si ah cun minute (24 × 60= 1440 ) a rei ih, degree pakhat ah minute ziangzat a rei pei? Minutes 1440 kha degree 360 in kan zem sal asi le minutes 4 a suak ding. Degree pakhat ah minutes 4 tinak a sicu. Cutin a sile karhra kha cu degrees 10 thawn a bang awk a si. Asile degrees10 kha minutes 4 in akn zem asile (10×4= 40), minutes 40 a suak thlang. Curuangah ni hliap mi kar hra a kir sal timi thu thawn pehpar in kan tuat ih minutes 40 thawng a bang awk kan ti vek in, Josuah cabu sung ih minutes 40 a sam tin hmuh mi kha, 2 Singpahrang 20:11 sung ih karhra nihliap a kir sal ti mi thawn minutes 40 kan bet a si le nazi 24 cekci a suak ih, nikhat pum hlum a kim thlang asi. Cutin asile leitlun mifim pawl ih an tuatnak ih nikhat a hlo anti micu kan Bible sung ah kan hmusuak thei tinak a sicu. Ziangkim hi kan Bible sung ah a fomkim tluh tinak a si.\nCuruangah kan Bible ca sungih ngan mi thu hmuahhmuah cu pathian thawkkhum cia mi a si vek in a dik thluh ih, a dik deuh lo vek ih kan hmuh mi khal kan theih fiang lo maw, kan hmu ban lo maw, kan ruat thiam lo ruangah a rak si sawn theu. Hi thu hin thil hmuahhmuah sersiam tu, huham tumbik, ziangkim ti thei, a cak bik pathian le rumdamtu, kumkhua nunnak pe theitu le tithei tu Pathian a si zia a langter nak asi. Himi thu kan siarnak ihsin Pathian thu thianghlim kan zumnak le pomnak ah thazang thar nei cio ding in Pathian in a siar tu zaten malsawm hram she. Amen!\non August 26, 2012 at 1:40 pm\nsi thei teng teng ding in document pawl hawl ciamco seh la tampi a um ding vek in si thei lo teng teng ding in hawl ciamco seh la evidence a tam tuk tho tho ve ko ding…mai zum nak le mai thazang ngah dan ciar a si bik hmel ee.